पकरडीह गाँव, इमामगंज (गया) - यूनियनपीडिया, अर्थ वेब विश्वकोश\nपकरडीह इमामगंज, गया, बिहार स्थित एक गाँव है। .\nनई!!: पकरडीह गाँव, इमामगंज (गया) और बिहार · और देखें »\nनई!!: पकरडीह गाँव, इमामगंज (गया) और भोजपुरी भाषा · और देखें »\nनई!!: पकरडीह गाँव, इमामगंज (गया) और मगही · और देखें »\nनई!!: पकरडीह गाँव, इमामगंज (गया) और मैथिली भाषा · और देखें »\nनई!!: पकरडीह गाँव, इमामगंज (गया) और हिन्दी · और देखें »\nनई!!: पकरडीह गाँव, इमामगंज (गया) और गया · और देखें »\nनई!!: पकरडीह गाँव, इमामगंज (गया) और इमामगंज प्रखण्ड (गया) · और देखें »\nनई!!: पकरडीह गाँव, इमामगंज (गया) और अंगिका भाषा · और देखें »\nनई!!: पकरडीह गाँव, इमामगंज (गया) और अंग्रेज़ी भाषा · और देखें »\nनई!!: पकरडीह गाँव, इमामगंज (गया) और उर्दू भाषा · और देखें »


दरौली पीपा पुल चालू हो गइल – टटका खबर\nबिहार आ यूपी के जोड़े वाला खरीद दरौली पीपा पुल बन के तइयार हो गइल बा आ काल्हु अतवार का दिन से एह पर दुपहिया वाहनन के आवाजाही शुरु हो गइल.\nघाघरा नदी पर बनल ई पीपा पुला बलिया के खरीद के सिवान जिला के दरौली से जोड़ेला. पुल ना रहला से या त लोग के नाव से पार करे पड़त रहुवे ना त सड़क से पाँच घंटा लागत रहुवे. अब एह दूरी के महज एक घंटा में पार क लिहल जात बा.\nTags: दरौली पीपा पुल, बलिया, सि‌वान\nMore Stories From भोजपुरी पट्टी


फगुआ के भीड़ निपटावे ला रेलगाड़ियन के तीन सौ साठ फेरा – टटका खबर\nहोली का मौका पर अपना गाँवे जाए वाला आ ओकरा बाद लवटे वालन के बेसम्हार भीड़ देखत रेलवे इकतीस मार्च ले अनेके खास रेलगाड़ी चलावे के योजना बनवले बिया. होली स्पेशल ट्रेनन के ३६० फेरा लगावल जाई. एहमें से अधिकतर रेलगाड़ी बिहार, यूपी, एमपी, राजस्थान आ हरियाणा ला चलावल जात बा. एह गाड़ियन के जानकारी फोन नं॰ १३९ से लिहल जा सकेला.\nTags: खास रेलगाड़ी, होली स्पेशल


हिन्दी भवन में भोजपुरी काव्यधारा - तारकेश्वर राय 'तारक' - मैना: भोजपुरी साहित्य क उड़ान (Maina Bhojpuri Magazine)\nHome तारकेश्वर राय 'तारक' रिपोर्ताज Bhojpuri Lekh हिन्दी भवन में भोजपुरी काव्यधारा - तारकेश्वर राय 'तारक'\nहिन्दी भवन में भोजपुरी काव्यधारा - तारकेश्वर राय 'तारक'\nजब मंजल साहित्यकार अउरी साहित्य सिरिजन की ओर बढ़त नवांकुर एके संगे कवनो मंच पर आपन रचना के झींसी से सराबोर क देंस तऽ ऊ ओसारि केतना मनोरम होखी? एहि अतवार 28 जुलाई 2019 के राजधानी दिल्ली के "हिन्दी भवन" सभागार में 'जय भोजपुरी, जय भोजपुरिया' के पाँचवाँ स्थापना दिवस के मोका पर दुसरका भोजपुरी कवि सम्मेलन के महफ़िल में देखे के भेंटाइल।\nकार्यक्रम के शुरुआत माँ शारदे के सामने गणमान्य अतिथि लोग द्वारा दिया जरा के अंजन जी, भिखारी ठाकुर के फ़ोटो पऽ पुष्पांजलि के साथे साथ रामप्रकाश तिवारी अउरी योगगुरु शशि क बैदिक मंत्रोचारण के साथ सम्पन्न भइल।\nवीणा तिवारी जी के मंगल गीत 'गाई के गोबर महादेव अंगना लिपाई' से कवि सम्मेलन के श्री गणेश भइल। पहिला कवयित्री के रूप में कश्मीरा त्रिपाठी जी के बोलावल गइल भोजपुरी भाषा भाषी ना होते हुए भी कश्मीरा जी आपन कविता "देख मुश्किल में ओहिजा परान हो गइल, जेकरा घरवा बिटिया सयान हो गइल",आर जी श्याम जी के कविता "सोनभद्र का हऽ जी? ओहिजा कुछ भइल बा का?", युवा कवि अमन पाण्डेय के कविता "बाढ़ आइल बा ये साहब.....", मैना के सम्पादक श्री राजीव उपाध्याय जी के कविता "गड़ही के पानी नाद में भेटाईल.....", श्री संजीव त्यागी जी के कविता "बबुवा हमार आइल बाण तिरंगा के ओढ़ के....", श्री गुरुवेन्द्र जी के कविता "बदल गइल गवुवां...", कुन्दन जी के कविता "केने जाता दुनियाँ बुझाते नइखे", भोजपुरी साहित्य सरिता के सम्पादक श्री जे पी द्विवेदी जी के कविता "चल बेकहला हट करेनी....", भोजपुरी पत्रिका पाती के सम्पादक श्री अशोक द्विवेदी जी के कविता 'बरिसे रात रात भर पानी', श्री बिनय शुक्ल विनम्र जी के कविता ,"कब तलक वक्त कऽ रफ्तार देखी हम. ", श्री केशव मोहन पाण्डेय जी के कविता "नन्दलाल के देखी के लुका गइली राधा ', असम से आइल कवि दिलीप पैनाली जी के कविता "बिष घोंट के सुधा फेकाता, टीभूक ओर साइफन ... " गोपालगंज से आइल सीरिजन के प्रधान सम्पादक श्री संगीत सुभाष जी के कविता "जे फूल से घाहिल हो जाइ, पत्थर बरसावल ठीक ना हऽ......", श्री लाल बिहारी लाल जी के कविता " जय भोजपुरी जय भोजपुरिया...." दर्शक लोग के खुबे थपरी बटोरलस एकरा अलावा एह कार्यक्रम में आपन कविता से बिनोद गिरी, डॉ राजेश माँझी, श्री राजकुमार अनुरागी,श्री मुन्ना पाठक जी, श्री पंकज तिवारी, श्रीमती ममता जी, श्री संतोष शर्मा जी, श्रीमती समता जी भी आपन कविता से दर्शक के मन के मोहे में कामयाब भइलन।\nबाहर सड़क पर बम-बम भोले के उद्घोष रहे तऽ भीतर हिन्दी भवन के सभागार में भोजपुरी कविता के सुननिहार लो वाहवाही आ चेहरा पऽ आइल तोस के भाव कार्यक्रम के सफलता के सबूत रहे।\nपूरे कार्यक्रम के दौरान दर्शक आपन-आपन सीट पर खाली जमले ना रहलन बलुक थपरी बजाके कवि लोगन के प्रोत्साहित कइलन। मातृशक्ति अउरी नवका पीढ़ी के उपस्थिति ई बतावे ख़ातिर काफ़ी बा कि भोजपुरी भाषा-भाषी अब जाग गइल बाड़न। जरूरत बा एह उर्जा के सही दिशा में उपयोग करे के।


बहू के जरावे का जुर्म मे सास के उमिरकैद – टटका खबर\nबहू के जरावे का जुर्म मे सास के उमिरकैद\nOct 31, 2013 गोरखपुर, दहेज हत्या\nगोरखपुर 30 अक्टूबर (वार्ता) गोरखपुर मे जिला के विशेष न्यायाधीश शशिकान्त उपाध्याय एगो सास भानमति के उमिर कैद आ दस हजार रुपिया के जुरमाना के सजा दिहले. जुरमाना ना भरला पर छह महीना अउरी जेल में रहे के पड़ी.\nजिला के पिपराइच इलाका के बडहरा गांव के रहे वाली उर्मिला देवी के बेटी प्रियंका के विआह बेचन गुप्ता से नौ जुलाई 2010 के भइल रहे आ बिआह का बादे से ओकरा के दहेज खातिर तंग करे लागल लोग. बाद में 26 मार्च 2011 के भानमति ओकरा प किरासन तेल डाल के जरा दिहली.\nझउसल हालत में प्रियंका के गोरखपुर मेडिकल कालेज मे भरती करावल गइल जहाँ ओकर मौत हो गइल. मरे से पहिले प्रियंका अॡना सास ाक खिलाग बयान दिहले रहुवे. न्यायालय सास के दोषी पावत ओकरा के सजा सुनवलसि बाकिर पति के दोषमुक्त क दिहलसि.\nविश्वनाथ मन्दिर अतिथिगृह बनवाई\nमुख्य न्यायाधीश डा.धनंजय वाई चन्द्रचूड शपथ लिहलन


फर्जी चेक भँजावे का फेर में दू जने गिरफ्तार – टटका खबर\nफर्जी चेक भँजावे का फेर में दू जने गिरफ्तार\nपंजाब नेशनल बैंक के बलिया शाखा से फर्जी तरीका से चेक भँजावे चहुंपल दू जने के ओक्डेनगंज पुलिस पकड़ लिहलसि. एह लोग के शक का आधार पर गिरफ्तार कइल गइल त पूछताछ से पता चलल कि दुनु जने फर्जी तरीका से चेक भँजावे आइल रहले. दुनु गिरफ्तार गाजीपुर के हउवें आ दुनु के नाम अशोक कुमार बतावल जात बा. एगो महुआरी के आ दुसरका जंगीपुर के हवे.


भोजपुरी में पढ़ीं- आखिर का ह भोजपुरी के लय, कइसे चट्टी प बाजे वाला गीत से एकर नुकसान भइल | bhojpuri - News in Hindi - First Eye News\nHome उत्तर प्रदेश भोजपुरी में पढ़ीं- आखिर का ह भोजपुरी के लय, कइसे चट्टी प...\nभोजपुरी में पढ़ीं- आखिर का ह भोजपुरी के लय, कइसे चट्टी प बाजे वाला गीत से एकर नुकसान भइल | bhojpuri – News in Hindi\nहिंदी और भोजपुरी के ललित निबंधकार विवेकी राय जी के गुजरला दू साल होखे वाला बा. उहां के एगो बात कहत रहनीं.पहिले गांव में पगडंडी जात रहली स. अब गांव पगडंडी से सड़कि पर आ गइल बाड़े स.


नेपाल में बँवारा गठबन्हन के शानदार जीत – टटका खबर\nमाओवादी विद्रोहियन आ कम्युनिष्टन के गठबन्हन नेपाल के संसदीय चुनाव में बड़हन जीत हासिल क के सरकार बनावे वाला बहुमत पा गइल बावे. बँवारा गठबन्हल के 84 गो सीट मिल चुकल बा आ 31 गो प ऊ गठबन्हन आगे बिया. एकरा साथही पिछला 11 बरीस से चलल आवत राजनीतिक अहजह के हालात खतम होखे के हालात बन गइल बा. नेपाली कांग्रेस अबहीं ले कुल 165 सीटन में से महज 31 गो सीटन प जीतल बिया. नेपाल के सातो प्रान्तनो में एही गठबन्हन के जीत मिलल बा. हालांकि पूरी रीजल्ट आवे में करीब दसएक दिन लागे वाला बा.\nTags: नेपाल, संसदीय चुनाव


राजनीति के जाँच खातिर खोलल जाव : मिन्हाज मरचेंट – Anjoria\nराजनीति के जाँच खातिर खोलल जाव : मिन्हाज मरचेंट\nNov 5, 2012 मिन्हाज मर्चेंट, सूचना के अधिकार\nटाइम्स आफ इण्डिया पर अपना ब्लाग में लिखत मिन्हाज मर्चेंट देश के राजनीति सुधारे ला कुछ राय दिहले बाड़न जवना पर एक नजर डालल जरूरी बा. एह ब्लॉग में कवनो खास राजनीतिक दल से पक्षपात नइखे कइल गइल काहे कि एह हम्माम में सबही लंगटा बा. को बड़ छोट कहत अपराधू वाला हाल बा.\nब्लॉग में लिखत मिन्हाज मर्चेंट अचरज जतवले बाड़े कि जब केन्द्रीय सूचना अधिकारी से देश के सगरी राजनीतिक दल विरोध जतवले बाड़न कि राजनीतिक गोलन के सूचना के अधिकार भा सार्वजनिक जाँच खातिर खोल दिहल जाव. एह गोलन भा पार्टियन के कहना बा कि चन्दा देबे वालन के नाम जाहिर होखला क बाद ओह दाता लोग के जिनिगी पर खतरा बढ़ जाई ! पिछला १ नवम्बर के भइल बइठक में कांग्रेस अइबे बा कइल बाकिर भाजपा, बसपा, सीपीएम, राकांपा वगैरह गोलन के लोग मौजूद रहल.\nमर्चेंट आंकड़ा दिहले बाड़न कि साल २००४ ०५ से २०१० ११ का बीच कांग्रेस २००८ करोड़ आ भाजपा ९९४ करोड़ चन्दा बटोरलसि आ एहमें से अधिका के दाता के नाम नइखे बतावल जात. अपना ब्लॉग में राजनीति के जाँच खातिर खोले के वकालत करत मिन्हाज मर्चेंट लिखले बाड़न कि ५४३ लोकसभा सांसद, २५० राज्यसभा सांसद आ करीब ४००० विधायकन के चुनल जाला आ चुनाव जीतला के जनसेवा कम धनबिटोर के मौका बेसी मानल जाला. लिखले बाड़न कि तीन तरह के लोग चुनाव के टिकट हथियावे में सफल होलें, पहिला त ऊ जेकरा लगे टिकट खरीदे जोग धन होला, दोसरे ऊ जे कवनो खास वंश में जनमल होखसु आ तिसरे ऊ जे जाति मजहब का नाम पर वोट बिटोरे लायक समुझल जाले.\nचुनाव में कुछ उम्मीदवारन के खरचा पार्टी उठावेले त कुछ उम्मीदवार आपन खरचा खुदे उठावेले. चुनाव लड़े वाला धन या त कंपनियन का तिजोरी से आवेला भा घोटाला के राहे आवेला.\nमिन्हाज मर्चेंट खाली समस्ये नइखन गिनवले. सुझावो बा उनका लगे. लिखत बाड़ें कि कैग का लगे ४८००० कर्मचारी बाड़ें. ऊ चाहे त चुनाव आयोग का साथे मिल के राजनीतिक गोलन के फंड के लेखा जोखा देख सकेले. एह लेखा जोखा के सार्वजनिक कर दिहल जाव आ जवन गोल भा पार्टी एह जांच ला तइयार ना होखे ओकरा के चुनाव लड़े से बे हक कर दिहल जाव. साथ ही अपराधियन के चुनाव लड़े पर प्रभावी रोक लगावे के कोशिश होखे के चाही. एह खातिर तीन सदस्यीय जाँच समिति बनावल जा सकेला जे उम्मीदवारन के नाम पर वीटो कर सके. एह में मुख्य चुनाव आयुक्त, मुख्य निगरानी आयुक्त आ सर्वोच्च न्यायालय के एगो जज के राखल जा सकेला.\nअतने ना, मर्चेंट इहो सलाह दिहले बाड़न कि सीबीआई के सरकारी दखलंदाजी से आजाद कर दिहल जाव. सीबीआई के काम पर निगरानी राखे खातिर फेर मुख्य निगरानी आयुक्त, मुख्य चुनाव आयुक्त आ सु्प्रीम कोर्ट के मुंख्य न्यायाधीश के समिति बनावल जा सकेला जवना से सीबीआई गलत राह पर मत जाव.\nमिन्हाज मर्चेंट एह विडम्बना पर अचरज जतवले बाड़न कि सूचना के अधिकार का भीतर ले आवे का खिलाफ सगरी राजनीतिक गोल एकजुट हो गइल बाड़ें काहे कि सभका मालूम बा कि खुलापन में आवते ओह लोग के बहुते कुछ गँवावे के पड़ जाई. हालांकि जनता खातिर तब बस जीते जीत रही.\nबतकुच्चन  – ८४\nसुनले रहीं कि डाइनो एकाध घर छोड़ देले


How effective is the matter of investment jobs MoUs and industry in Jharkhand Bhojpuri Spl: झारखंड में निवेश, नौकरी, एमओयू आ उद्योग के सांझा-पराती\nBhojpuri Spl: झारखंड में निवेश, नौकरी, एमओयू आ उद्योग के सांझा-पराती\nदिल्ली में झारखंड सरकार उद्योगपति लोग के जुटान स्टेक होल्डर्स कांफरेंस के नाम पर कइलसि हा. एमे झारखंड के मुखिया हेमंत सोरेन भी शामिल भइले. ऊ साफ-साफ कहले कि सरकार हरदम ओह लोगन के साथ रही, जे झारखंड में निवेश करी. लेकिन इ बात केतना धरातल पर उतरी?\nLast Updated: March 18, 2021, 2:05 PM IST\nझारखंड में निवेश, नौकरी, एमओयू आ उद्योग के गीत सूबा के सगरी सरकार अबले सांझा-पराती अइसन गावत आइल बाड़ी सन. बाबूलाल मरांडी से ले के अर्जुन मुंडा, कोड़ा आ अब हेमंत सोरन के सरकार तक एह गीत के समय-समय पर गावत-सुनावत आइल बाड़ी सन. टटका मामला हेमंत सोरेन सरकार के बा. हाले दिल्ली में झारखंड सरकार उद्योगपति लोग के जुटान स्टेक होल्डर्स कांफरेंस के नाम पर कइलसि हा. एमे झारखंड के मुखिया हेमंत सोरेन भी शामिल भइले. ऊ साफ-साफ कहले कि सरकार हरदम ओह लोगन के साथ रही, जे झारखंड में निवेश करी. कवनो भय के बात नइखे. नक्सली समस्या बा त ओकरा के ओरवावे खातिर सरकार कोशिश में लागल बिया. झारखंड में उद्योग नीति उद्योगपति के लोग से सुझाव लेके बनी. झारखंड में सगरी संसाधन मौजूद बा. कांफरेंस में फ्लिपकार्ट आ फिक्की के संगे एमओयू भी भइल.\nइहवां ले त सब ठीक बा. सचहूं झारखंड में संसाधन के कमी नइखे. खान-खदान, बंदरगाह, रोड, मजूर जइसन उद्योग खातिर जरूरी सब कुछ बा. बाकिर नक्सल समस्या अइसन बा कि जल्दी केहू उद्योगपति हिम्मत ना जुटा पावे. एकरा संगे-संगे करप्शन झारखंड के कोढ़ रहल बा. कवनो अइसन नया काम नइखे, जवना में देर-सबेर गड़बड़-घोटाला उजागर ना भइल होखे. कवनो प्रोजेक्ट के डीपीआर होखे, भा नाली-गली के मरम्मत आ निर्माण, नौकरी में बहाली के बात होखे भा किरानी से कलक्टर तक के तबादला, सब जगह करप्शन भेंटा-धरा जाई. एह करप्शन में मंत्री से मुख्यमंत्री आ अफसर से किरानी तक धराइलो-पकड़ाइल बा लोग पहिले. मामला-मुकदमा अबहीं चलते बा.\nखैर, बात होत रहल हा निवेश, नौकरी, एमओयू आ उद्योग के. साल 2017 में निवेश खातिर ओह बेरा के मुख्यमंत्री रघुवर दास एगो बड़हन आयोजन मोमेंटम झारखंड के नाम से कइले. एह आयोजन खातिर एतना तामझाम भइल, जेतना कवनो राज्य में ना भइल होई. पहिला बात कि आयोजन पर करीब 100 करोड़ रुपया खरच भइल. देश-विदेश में 8 जगहा पर रोड शो भइल. अमेरिका आ सिंगापुर में अफसर लोग के दल लेके रघुवर दास खुदे रोड शो में शामिल भइले. देश में कोलकाता, मुंबई, दिल्ली, बेंगलुरु आ हैदराबाद में भी रोड शो भइल. एह रोड शो पर2करोड़ 36 लाख रुपया खरचा आइल. चीन के छोड़ बाकी देश-विदेश के रोड शो में अफसर लोग के संगे रघुवर दास खुदे गइले. आयोजन के भव्यता एही से समझे के चाहीं कि हाथी हवा में उड़े लागल. हवा में उड़त हाथी आयोजन के लोगो रहे. एकर हासिल केहू जाने के चाहे त बतावे के जरूरत नइखे. एको पइसा के निवेश ना आइल. लाखों-करोड़ों के एमओयू कागजे पर रह गइल. जब उद्योग लगबे ना कइल त नौकरी के बतकहिये बेकार बा. जब रघुवर दास के सरकार गइल त एहू पर सवाल उठे लागल बा. करप्शन खोजाये लागल बा.\nएह आयोजन के सहभागी भी कवनो अदना संगठन ना रहे. उद्योग-व्यापार जगत के बड़हन संगठन फिक्की आ सीआईआई आयोजन के सारा इंतजाम कइले रहे. देश-दुनिया में एकरा खातिर जेतना रोड शो भइल, ओकर जिम्मा एही दूनू संगठन के रहे. ई दूनू संगठन मिल के रोड शो के आयोजन में2करोड़ 36 लाख 27 हजार रुपया खरच कइले सन. अगर बांट के देखल जाव कि कहवां के रोड शो पर केतना खरच भइल त समझे में अउरी आसानी होई. अमेरिका के रोड शो में 12 लाख 95 हजार 321 रुपया खरच भइल. चीन में9लाख 52 हजार 330 रुपया आ सिंगापुर में 39 लाख 63 हजार 685 रुपया रोड शो पर खरचा कइल गइल. अब देश के देख लीहल जाव. दिल्ली के रोड शो पर 61 लाख 74 हजार 653, मुंबई में 44 लाख9हजार 379, बेंगलुरु में 21 लाख 81 हजार 827, कोलकाता में 31 लाख 51 हजार 451 आ हैदराबाद में रोड शो पर 14 लाख 98 हजार 913 रुपया खरच कइल गइल.\nएकरा पहिले बाबूलाल मरांडी आ अर्जुन मुंडा के टाइम में भी एमओयू के भरमार लाग गइल रहे. बतावल जाला कि 150 से बेसी एमओयू ओह लोगन के शासन में भइल. एइमे पहिले से जमशेदपुर में कारखाना चलावत टाटा के संगे जिंदल आ मित्तल समूह के लोग भी रहे. उद्योग महकमा के आंकड़ा देखल जाव त तकरीबन3लाख करोड़ रुपया के निवेश के एमओयू ओह समय भइल. 42 हजार करोड़ के स्टील प्लांट खरसावां में लागे वाला रहे. लक्ष्मी नारायण मित्तल के समूह 40 हजार करोड़ आ जिंदल समूह के 35 हजार करोड़ निवेश के बात रहे. दीया लेके केहू खोज आवे तबो झारखंड में आज ओह लोगन के मिलल मुशकिल बा. केतना काम भइल आ केतना लोग के नौकरी मिलल, ई बतकही त अलहदा बा.\nअब हेमंत के हिम्मत देखल बाकी बा. हिम्मत के बात एह से कि एक ओर त ऊ कहत बाड़े कि उद्यमी लोग निर्भीक हो के निवेश करे, उद्योग नीति ओह लोगन के सलाह से बनावल जाई. दूसरा ओर ऊ इहो घोषणा करत बाड़े कि निजी क्षेत्र में 75 प्रतिशत आरक्षण लोकल लोग के दीहल जाई. एहू से बड़ बात ई बा कि हेमंत पत्थलगड़ी के केस में जेतना लोग के नाम आइल बा, ओकरा के वापस लेबे के ऐलान कइले बाड़े. पत्थलगड़ी झारखंड के बड़हन समस्या बा. जहां ई होला, उहां आदिवासी परंपरा-कानून के मुताबिक केहू दोसर बिना अनुमति के ढूक ना सकेला. जहां तक निर्भीक हो के निवेश के बात बा, जहिया ई बात ऊ कहत रहले, ओकरा दूसरे दिने गश्ती में निकलल पुलिस टीम पर नक्सली रिमोट बम से हमला क दिहले सन. तीन गो जवान शहीद हो गइले आ तीन गो घायल हो के इलाज करावत बाड़े. जहवां पुलिस पर हमला होखे, बिना लेवी दिहले केहू कवनो काम ना क पावे, ओइजा कुछू केहू कह लेव, निवेश-उद्योग के बतकही बेमानी बा. (लेखक ओमप्रकाश अश्क वरिष्ठ पत्रकार हैं, यह उनके निजी विचार हैं.)


शेर से बडा कुकुर - (भोजपुरी लघु काहानीः गोविन्द दुबे) – Popularsys\nHome Bhojpuri Blogs शेर से बडा कुकुर – (भोजपुरी लघु काहानीः गोविन्द दुबे)\nएगो गाँवमे बहुते धनिमनी जमिनदार रहलन । ऊ अपना के शेर कहत रहलन । एहिसे उ एगो शेर भि पोसले रहलन जेकरा के देखे खातिर दुर दराज से बहुते लोग आवे । जमिनदार रोज आपन शेरके गोस किनके खियावस । शेर के चलते उनकर शान गाँव–गाँवतक फैलल रहे । इ शेर के चलते जमिनदार बहुते खुश रहलन ।\nउहे गाँवमे एगो बहुते मामुलि गरिब आदमी भि रहे । उ आपन शौख पुरा करेला एगो कुकुर पोसले रहे । गरिबी के चलते उ आपन आ कुकुर के भि पेट निमन से भरे ना सकेला । कुकुर के पोसे खातिर उ दुसराके घर से माग के भि जेनतेन करके काम चलावेला ।\nएक दिन जमिनदार आपन शेरके तरह तरह के मास खियावत खियावत कंगाल हो जाला । भुख से खिसियाइल शेर पिजडा तुरके आपन मालकिन पर हि टुटपडेला । सबलोगनमे भागा भाग लागजाला । सगरो लोग शेर से आपन प्रान बचावेके फेरमे भागेलागल । केहु जमिनदारनके बचावे जाएके हिम्मत करे ना सके । अपने आपके शेर सम्झेवाला जमिनदार भि आपन प्रान बचाके लुका जालन ।\nतब उ गरिबके मनमे एगो ख्याल आवेला कि काहेना हमही जाके जमिनदारनके शेर के पंजा से बचाइ ? एहुतरे भि गरिबि से हम मर रहल बानी । हमार प्रान कमसेकम कवनोके काम त लागी ।\nआपन मालिक के शेर से हिम्मत से लडल देख के कुकुर भि शेरके उपर आपन बुता मुताबिक टुट पडेला । इ लडाइ देख के आउर लोग के भि हिम्मत आवेला आ सबि मिलके शेरके उपर हमला करेला ।\nइ लडाइ मे ऊ गरिब आदमी घायल होजाला, बाकिर ऊ बाहादुरी से लडरहल कुकुर के मौत होजाला ।\nशेर के मौत पर जहा सगरो आदमी खुश होखेला उहा बहादुर आ वफादार कुकुर के मौत पर सारा गाँववाला के आँख से लोर चुवे लागेला । पुरा गाँव आ जमिनदारन के आपन जान के जोखिम पर रखके बहादुरी के साथ लडला के चलते ऊ गरिब के मिलके लोग धन्यवाद देवेला आ ओकर सगरो चरचा भि चले लागेला ।\nइ काहानी से मिलल सिखः\nझुठो के शान से जियला से निमन, लोग के साचो के इन्सानियत से जियल सिकेके चाहिं । आदमी नाम से ना आपन काम से समाजमे बडा होखेला । कभि कभि गाँवघरके कवनो मामुली आदमी भि समय पडला पर बहुत हि बडा काम कर दिखावेला ।\nPrevious article मावि अनुमति पत्रको परीक्षामा गम्भिर लापरवाही, खारेज गर्न माग\nNext article तराईको शिक्षण पेशामा भविष्य (?) — दिपेन्द्र कानु


श्लीलता आ अश्लीलता : डॉ. जयकान्त सिंह | जोगीरा\nHome आलेख श्लीलता आ अश्लीलता : डॉ. जयकान्त सिंह\nपरनाम ! स्वागत बा राउर जोगीरा डॉट कॉम प, रउवा सब के सोझा बा जयकान्त सिंह जी के लिखल आलेख भोजपुरी में श्लीलता आ अश्लीलता, पढ़ीं आ आपन राय दीं कि रउवा जयकान्त सिंह जी के लिखल इ आलेख कइसन लागल आ रउवा सब से निहोरा बा कि शेयर जरूर करी।\nभोजपुरी जगत के नवही जमात में श्लीलता आ अश्लीलता के लेके बहस जारी बा । ई देख-पढ़-सुन के मनसायन लाग्अता। अबतक अश्लील गीत गा चुकल गायक-गायिका लोग जब समाज आ सरकार से आज अश्लीलता के खिलाफ कार्रवाई करेके माँङ् करता त एगो दल गाभी मार् अता -‘नव सव चुहा खाके बिलरी चलली हज करे।’ दोसर दल ओह लोग के बचाव करत गनिका, रतनाकर आ अँगुलीमाल डाकू के परतोख देके सुधरत छवि के सराहत नजर आव्अता। इहो बिचार बेजाँय नइखे कहल जा सकत। हमरा बिचार से जिनगी जीये के दरमेयान समय, समाज, संदर्भ आ अस्थान के मोताबिक श्लील अश्लील आ अश्लील श्लील के रूप ले लेवेला। अइसे मर्यादा के आदर्श आवरन आदमी के आउर जीया जन्त से अलग करेला। एके गो चीज खने करिखा खा काजर।\n‘विकल जी’ के एगो मुक्तक बा –\nहवा के झोंका पर सागर में लहर जागेला,\nबसंत के भोर बिरहिन का जहर लागेला।\nकाजर आ महावर दूनो ठीक लागे ठौर पर,\nरूप बिगाड़ देला जब ई कुठहर लागेला।।\nपिछिलका दसईं में दवाई लेवे दोकानी गइल रहीं। पंडाल पर बन्हाई हरन से पवन सिंह के गावल भोजपुरी के फूहर गीत बाजल बन भइल आ उनकरे गावल भोजपुरी देवी गीत बाजे लागल। दोकानदार कहलें- ‘ देखीं सर, तब से ई भोजपुरी बजा बजाके नाक में दम कइले रल्अ अब जाके भजन लगवलस।’ हमरा हँसी बर गयल। मने मने गुना भाग होखे लागल कि दूनो गीत भोजपुरिये के ह आ लोग फुहर के भोजपुरी बुझ्अता आ नीमन के भोजपुरी ना कहके भजन कह्अता। बगल में ठार एगो मैथिली भाई से ना अराइल। ऊ जवन कुछ कहलें, ओकर भाव रहे जे भोजपुरी बहुते फुहर आ निर्लज्ज भासा ह। ई सउँसे उत्तर भारत में इहे कुल्ह गा गाके कचवाहिन कइले बा। हम नवर भाव से बात सझुरावे का लेहाज से हस्तक्षेप करत कहलीं -‘ भाई कवनो भासा फुहर-बेलज्ज ना होखे। ओकरा में लिखे-रचे वाला मनई के सोच-बिचार आ नासमझी फुहर-बेलज्ज भा अश्लील हो सक्अता।\nभोजपुरी इहे ना ह बाकिर इहो ह।रउरा कह सकेनी। ‘ ऊ कहलें- ना जी, रउरा जे कहीं, जदि अइसन ना रहित त हमरा मैथिली में अइसन फुहर-निर्लज्ज गीत आ कवनो मेहरारु का अंग-प्रत्यंग के उघार बरनाका काहे नइखे?’ फेर हम बोललीं-‘ भाईजी, रउरो किहाँ बा। बाकिर राउर भासा मीठ-मोलायम होखे का संङे्-संङे् एतना छोट जगह में सिमटल आ गैर मैथिली भासी खातिर अनबुझ बा कि सुनियो के समुझ ना पावे। मधुबनी, सीतामढ़ी आ दरभंगा बरियात करे कय बेर जाये के हमरो मोका मिलल बा।उहाँ का आर्केस्ट्रा में मैथिली के लोकगीतो सुनके मोका मिलल बा। हमरा गाँव के कई गो भउजाई लोग मिथिले ओर के बा। ओहू लोग का मुँहे उहँवा के गीत सुनले बानी।अइसन मत कहीं जे मैथिली में ओइसन गीत नइखे। आउर छोड़ीं, हमार बहुते प्रिये कवि हउवें विद्यापति ठाकुर जी। जिनकर श्रृगांर आ भक्ति रस वाला पद सब के कवनो भासा में जोर ना मिले। उनका पद में सैसव आ वयस अवस्था का बीच के बाला-जुवती-जनानी का अंग-प्रत्यंग जे बरनाका बा ऊ जाके रउरा पढ़ीं आ ना पढ़ले होखीं त उदारण खातिर दू चार गो बानगी सुनीं। आउर अंग-प्रत्यंग के छोड़ीं, उहाँ के पद में बाला-जुवती का पयोधर यानि कुच ,उरोज , अस्तन भा छाती के जतना रसाह बखान बा, ओइसने साइते कवनो भासा में मिली।\nभोजपुरी में ‘कुच’ का ‘कु’ के जगे ‘चु’ हो जाला। बानगी देखीं –\nविद्यापति ठाकुर जी अपना रचनन में खुद के अवहट्ठ भासा के कवि बतवले बारन।। बाकिर उनकर रचना मैथिली, संस्कृत, बंगला आ उड़िओ भासा में पावल जाला। ऊ राजा कीर्ति सिंह आ शिव सिंह के दरबारी पंडित आ कवि रहलें। कीर्तिलता, कीर्तिपताका, भू-परिक्रमा, पुरुष-परीक्षा,लिखनावली, शैव-सर्वस्व-सार, गंगा वाक्यावलि, दान वाक्यावलि, दुर्गाभक्ति तरंगिणी, आदि के रचना करेवाला विद्यापति ठाकुर के ‘अभिनव जयदेव, कविशेखर जइसन उपाधि मिलल रहे। ऊ कई देवी-देवता से जुड़ल रचना कइलें, बाकिर ऊ मूल रूप से शैव मत के मानेवाला रहलें।\nजहाँ तक उनका रचल पदन के सवाल बा त मूल रूप से श्रृंगार रस के कवि रहलें आ उनका श्रृंगार के आराध्य देवी-देवता राधा-कृष्ण रहलें। अइसे अपना पद सब में राजा शिव सिंह आ रानी लिखिमा देवी के नारायन आ रमा (लक्ष्मी) भा कृष्ण आ राधा मान के ओह लोग के श्रृंगारिक नख शिख, केलि-क्रीड़ा आ रति विलास के बहुते रसाह बरनन कइले बारन। आज जवन भोजपुरी लोकगीतन का अश्लीलता के लेके मैथिली, भोजपुरी सहित आउर भासा-भासी सवाल खड़ा कर रहल बारन। ऊ स्वाभाविक बा। अश्लीलता के खिलाफ आवाज उठे के चाहीं। बाकिर ई समस्या हर बोली-भासा का संङे जुड़ल बा। चुकि भोजपुरी एह देस के बहुते बड़ भूभाग सहज-सरस भासा ह, जवना वजह से हर भासा-भासी तक एकर अर्थ-भाव सहजे संप्रेषित हो जाला। आउर भासा का संङे ई सुविधा नइखे। विद्यापति ठाकुर के मैथिली पद सब में बखानल खाली कुच भा उरज भा अस्तन भा छाती भर के रसाह बरनन के कुछ नमुना भा बानगी देख के अपना सुझ-समझ के हिसाब से श्लीलता आ अश्लीलता तय करीं सभे।\nविद्यापति जी बाला जुवती के सैसव से जौवन में जात समय होत देह के बिकास-बदलाव के बरनन करत लिखल बारन कि ई अवस्था आवत आवत थीर नयन कुछ अथिर (चंचल) होखे लागल आ कुच मतलब उरज उभर वाला जगह पर ललाई लउकल।(थीर नयन अथिर किछु भेल, उरज उदय-थल लालिम भेल)। जोड़ा कुच के अंकुर के उतपति भइल(कुच जुग अंकुर उतपति भेल)। तब पहिल कुच बइर फेर नारंगी(संतरा) के आकार लिहलस आ दिने दिन काम के पीड़ा बढ़े लागल । ई कुच बीजपुर के बड़का नींबू तेकरा बाद ऊ बढ़के सिरिफल को जोर के हो गइल।\n(पहिले बदरि कुच पुन नवरंग, दिन-दिन बाढ़ए पिड़ए अनंग। से पुन भए गेल बीजकपोर,अब कुच बाढ़ल सिरिफल जोर)। ढ़ोंरी के छेद से ऊपर के ओर रेघारी जइसन जामल रोंआँ पिआसल नागिन अस रस लेवे आगे बढ़्अ बिआ बाकिर जुवती के नुकीला नाक रूपी पक्षीराज गरूड़ के भय से दूनो कुच रूपी परबत के बीचे छूप जात बिआ। (नाभि-बिबर सएँ लोम लतावलि, भुजग निसास-पिआसा। नासा खगपति-चंचु भरम भयें, कुच-गिरि-संधि निबासा।।) नहात आ मुँह धोवत समय ई उभरल प्रकट भइल कुच लाग्अता जइसे दूगो बड़ बड़ सोना के कटोरा उलीट के धइल होखे।\nजुवती एकांत में अपना कुच बार बार निरखत बिआ आ अमरित धारन करे वाला दूनो पयोधर (अस्तन) के निहार निहार के खुश होत बिआ कि कइसे ई पहिले बइर जइसन, फेर नारंगी जइसन दिनेदिन कामदेव(अनंग) एकरा के अगोरत बारन। डाँड़ (कमर) के गुरुता (मोटाई) नितंब (चूतड़) ले लिसलस। एगो के छीन दोसर के अवलंब हो गइल। (कटिकेर गौरब पाओल नितंब, एकक खीन अओक अबलंब)। ई उठल कुच कपड़ा से झँपला से झँपात नइखे, बार बार देखाई देता। जइसे जतने ओकरा के छुपावे के होता ओतने ऊ हिमगिरि अस नुका नइखे पावत।\nएकरा अलावे उनकर काल नायिका के पांव के नोह से माथ के चोटी तक का एक एक अंग-प्रत्यंग के रसाह नखशिख बखान, नहाय बात के समय के देह के अधनंगी भा साड़ी के चिपके से उभरल पानियो में तपत देह से निकलते कामाग्नि के भाप सद्य स्नाता, प्रेमालिंगन, केलि क्रीड़ा आ नग्नावस्था में नोक झोंक आदि आदि के बरनका पर भोजपुरी के केतने गुडू रंगिला, खेसारी, कालू आ तिवारी बयना फेर दीहें आ ई सब पदावली ओह जमाना मेंं मैथिल कोकिल लिखले रहस। जदि उनका पदन से भोजपुरी कोकिल महेन्दर मिसिर का पूर्वी, दादरा, टप्पा, कजरी, विरहा, होली गीत, चिंता, बारहमासा जंतसार आदि आ जनकवि भिखारी ठाकुर का रचनन के तुलनात्मक अध्ययन करब तो मिसिर जी आ ठाकुर जी के मान-मरजाद बहुते बढ़ जाई। खैर मिसिर जी आ ठाकुर जी से मैथिल कोकिल जी का पालन के तुलना त बाद के बात बा। अबहीं हम कवि कुलश्रेष्ठ महाकवि कालिदास के प्रबंध काव्य कुमारसम्भवम् का आठवां-नउवां सर्ग का कुछ श्लोकन के भोजपुरी अनुवाद नमूना के रूप मेंं रख रहल बानी। एकरा के पढ़के अश्लीलता – श्लीलता के निर्णय सुधी पाठक लोग खुले लगा ली।\nकुमारसंभवम् प्रबंध काव्य का आठवां सर्ग के प्रसंग ई बा कि शिव-पार्वती के विवाह हो गइल बा आ दूनों नवबधू के मिलन होता। फेर आगे के उल्लेख में हम अपना ओर से कुछ ना कहब। कालिदास जी के श्लोके कहल अपने सुनब-पढ़ब। आठवां सर्ग का कुछ श्लोकन के अर्थ भर हम आगे लिखब-\nशिव जी जब रति क्रीड़ा खातिर पार्वती का साड़ी के गिंठिर खोले खातिर ढ़ोंरी के लगे हाथ दे जाती बाड़न त ऊ रोके के बहाना करते बाड़ी। बाकिर ना जाने गिंठिर पहिलहीं से ढ़ीला होके खुले लाग था।4।\nशंकर जी चुम्मा लेते समय ओठ नइखन काटते। बर्तन मृत समय नोंह गड़ाके के घवाहिल नइखन करत। लाहें लाहें सहे का हिसाब से से संभोग कर रहल बाड़न। बाकिर एकरा उल्टा ओठ काटे, बर्तन मिले आ तेज कठोर रति क्रिया से घबड़ा-चिला उठता बाड़ी।9।\nओह समय कपड़ा हटा गिला से पार्वती का जाँघन पर संभोग के समय लागल नोंह के चिन्ह के धारी के शिव जी खूब लोभाइल नजर से देखें लगलें आ पार्वती जी ढ़के लगी तो ऊ ढ़ंके से रोक देले।87। आदि\nई कुल्ह श्लोक ऊ बा जवना में बात पर्दा में कहल बा। आगहुं का सर्गन में बहुत तरह से एह प्रसंगन के चर्चा बा। चुंकि भोजपुरी सहज-स्भावाविक समझ में आवे वाला भाषा बा एह से सब उघार लउके ला। मैथिली कम लोग बुझेला एह से सभे जान ना पावे। संस्कृत के कालिदास आदि कवि तक सबके पहुंच ना हो सके। बाकिर भोजपुरी के महेन्द्र मिसिर होखस चाहे भिखारी ठाकुर होखस।केहू मर्यादा के उलंघन करत नइखे नजर आवत। बात पर्दा मेंं कहाइल बा।\nबहुत अश्लीलता आ श्लीलता के सवाल प्रसंग, संदर्भ, समय, आ समाज के हिसाब से आपन लच्छन दरसावेला। इंसान विकल जी एगो मुक्तक कहके आपन बात पूरा करेंगे चाहब-\nहवा के झोंका पर सागर में लहर जागेला।\nबसंत के भोर विरहिन का जहर लागेला।।\nकाजर आ महावर दूनों ठीक लागे ठाँव पर।\nरूप बिगाड़ देता जब दूनो कुठहर लागेला।।\nपिछला लेखभोजपुरी लघुकथा किरिया | दिलीप पैनाली\nअगिला लेखभोजपुरी गीत घरहीं में रहीं : देवेन्द्र कुमार राय\nखेसारी लाल एवं अनिल कुशवाहा कि फ़िल्म कच्चे धागे


MaleBalliaIndia Like0members like this\nजय भोजपुरी"Aug 15, 2011जय भोजपुरी leftacomment for Abhinav kumar Giri"प्रणाम ,जय भोजपुरी\nरउवा जान के खुशी होई के हमनी के जय भोजपुरी परिवार बहुत कम समय में ही विश्व के सबसे बड़ भोजपुरी के परिवार बन गइल बा अउर आज जय भोजपुरी परिवार…"Apr 2, 2010Admin leftacomment for Abhinav kumar Giri"Abhinav jee, JaiBhojpuri.com per raur swagat ba..."Jul 16, 2009Abhinav kumar Giri updated their profileJul 16, 2009Abhinav kumar Giri is nowamember of JaiBhojpuri.comJul 16, 2009 Welcome Them! RSS\nAt 9:11pm on August 15, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई ,इश्वेर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 12:23am on August 15, 2011, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 4:15am on April 2, 2010, जय भोजपुरी said… प्रणाम ,जय भोजपुरी\nजय भोजपुरी At 6:28pm on July 16, 2009, Admin said… Abhinav jee, JaiBhojpuri.com per raur swagat ba... No comments yet!


धन्यवाद राहुल गाँधी – Anjoria\nDec 12, 2012 राहुल गाँधी\n– उत्पल बरूआ\nअपने उमिर के बाकी लोगन जस हमहू कबो राजनीति में रुचि ना रखली. हमरा एकरा से कवनो मतलब नइखे कि गुजरात में मोदी जीतिहें कि हरीहें.\nबाकि धन्यवाद बा राहुल गाँधी के जे अब हम राजनीतिक सभा के इंतजार करे लागल बानी खास कर के ओह मीटिंगन के जवना में खुद राहुल गाँधी बोले वाला होखसु.\nअब हमरा के गलत मत समुझीं. कवनो तरह से हम कांग्रेस के समर्थक ना हईं. उलुटे एगो आसामी होखे का चलते हम कांग्रेस के कबो माफ ना कर सकीं ओह सुलूक ला जवन ऊ हमरा राज्य आ हमरा समाज से कइले बिया.\nबाकिर राहुल गाँधी में हमार रूचि बहुते अलग कारण से हो गइल बा. ई आदमी गजब के मजकिया बा. हमार बात मनला के जरूरत नइखे इनकर कवनो प्रवचन सुन लीं आ ओकरा बाद ट्वीटर पर ओकरा पर होखे वाला तंज पढ़ लीं. एह ले मजेदार कुछ अउर होइए ना सके.\nकांग्रेस राहुल गाधी के आगे कइले बिया देश के सोझा आइल समस्यन से निपटे खातिर, बाकिर ई त छोटो छोट बात समुझ ना सकसु ओह पर बोले से पहिले. उदाहरण ला देखीं पिछला दिने पंजाब में दिहल इनकर भाषण कि, सत्तर फीसदी पंजाबी नवही नशेड़ी हउवें. जवना शोध का आधार पर राहुल ई बयान दे डलले ओह में कहाइल रहे कि सत्तर फीसदी पंजाबी नशेड़ी नवही बाड़े. अब एह दु बात के मतलब ना समुझ सके वाला आदमी देश के प्रधानमंत्री के सपना देखे वाला नेता कइसे हो सकेला. एकर मतलब त एगो पाँचवो क्लास के विद्यार्थी बता दी.\nअब एह हाल के भाषण पर ट्वीटर पर मिलत टिप्पणी अबहीं सबले मजेदार बाड़ी स. राहुल के बचाव में संहय झा भा जी सूर्या के कथन एकरा के अउर मजेदार बना दिहले बा. बाकिर एह पर फेर कबो.\nउत्पल बरूआ इन्फार्मेशन टेक्नालॉजी पढ़ के अब उद्यमी बन गइल बाड़न. अगर उनुका से संपर्क करे के होखे त ट्वीटर पर इनकर पता हऽ https://twitter.com/Utpal_Barua\nई लेख उत्पल बरूआ के ब्लॉग से अनुवाद कर के परोसल गइल बा.


Home केशव मोहन पाण्डेय Bhojpuri Kahani करनी के फल - केशव मोहन पाण्डेय\nमहंथ जेतने सीधवा हवें ओतने ईमानदारो हवें। दगाबाजी से कई कोस दूर रहेलन बाकीर करीको करेजा के लोग से साधुए नीयर बतीआवेलन। ऊ सोचेलन कि सभे अपना करनी के फल भोगबे करेला, तऽ हम आदमी होऽ के काहें आपन परलोक बिगाड़ीं।\nगाँवन में ई ढेर देखे के मिलेला कि तनीक लउके भर जमीनो वाला आदमी भी मोट गुने मतवा बनल रहेलन, बाकीर महंथ में ई कवनो ओर से झलकबो ना करेला। गाँव के कई जाना उनसे ईर्ष्या रखेला लोग, बाकीर जानते हुए भी उनकर मन गंगा जल बनल रहेला। महंथ जेऽ तरेऽ खाये-पीये में मन बदलत रहेलन, ओही तरेऽ खेतीओ में कई रंग देखावेलन। ऊ मानेलन कि धरती माई के हँसी में ही किसानन के खुशी छुपल रहेला। पुरखन के आशीष से उनके लगे पाँच बिघा जमीन बा। . . पछिम टोला में सबसे अधिका आ सबसे ऊँचास पर। सबसे हलगर आ सबसे ऊपजाऊँ। सबके फसल जब बरसात के खीस आ गंगा माई के पेट में पड़ जाला, बाकीर महंथ के खेत खातीर आशीष हो जाला। ऊ पैतालीस-पचास के होत होइहें, बाकीर मलिकाइन ललिता के कोख टाँड़े रहलऽ। उनका मन मारला पर महंथ ढाढस देलन, - ‘प्रभु के नजर होई तऽ तहरो अँचरा मँहकी ललिता। . . खाली एतना देखत रहीहऽ कि केहू दुआर से मन थोर कऽ के नाऽ जाव। . . भले अपना खातीर सीधा-बारी ना होखे तऽ का हऽ, दोसरा के भूख ना माराव।’\nमहंथ खातीर ई सगरो गँउवे आपन परिवार हऽ। गाँव के सगरो लइका आपने संतान हँवे सों। लइकन के हँसी-किलकारी बटाइल बा काऽ? लइकन से कवन द्वेष? लइकन से कवन बैर? लइका तऽ भगवान के रूप होले। भगवान खातीर के आपन, के बीराना? . . काऽ भगवान कबो केहू से बैर कइले बाड़े कि हमनी के करेऽ के चाहीं। . . ऊ एही भाव के मनका मन में घूमावत सबेरे-सबेरे लाठी कंधा पर ले केऽ खेत आ टोला के एक चक्कर जरूर लगावे ले। खेत घूमत अइहें तऽ सबसे हाल-चाल लेत अइहें तले किरीन कपार पर आ जाई। ललिता के भी काम बटाइल बाऽ। उठते धवरी के नाद पर बान्ह के झाड़ू-पोंछा में लाग जाली।\nललिता आ महंथ के ईऽ छोटका संसार मन में मसोस रखला के बादो बड़ा गदगद रहेला। ओह लोग के प्रसन्नता ओह लोग के देखतहीं लउक जाला। दिल एक दम दर्पण। मन में ना कवनों मइल ना कवनो मलाल बा। ना तिरछोलई राखेला लोग, आ ना भावेलाऽ। मन के साथे-साथे भगवान ओह लोग के तनो स्वस्थ देहले बाड़े। सुहाग के निरोग से ललिता भी निरोग रहेली। महंथ तऽ ऊपर वाला के प्रसाद समझेलन। उनकरो चेहरा पर अजीब चमक रहेला। चेहरा चौड़ा तऽ बड़ले बाऽ, सीना भी छौ फूट्टा जवान जइसन चौड़ा बाऽ। कजरौटा के आभा लिहले आँख में एगो अद्भूत चमक रहेलाऽ। बड़का बाल वाला मोंछ पर बिना बनवलहीं ताव रहेला। उनकर बनावट आ डीलडौल देख के बड़का-बड़का अनुभवी लोग भी चकमा खा जालें। आज ले केहू उनकर सही उमीरीए ना बतावल। गरदन में करीआ डोरा में कपड़ा के ताबीज आ कंधा पर एगो गमछी महंथ के एगो अलगे पहचान बनावेलाऽ।\nललिता मझीला काठी के एगो सुघर गृहिणी हई। गोर भभुका आ गोल-मटोल चेहरा पर उनके भंटा जइसन बड़की आँख उनके और आकर्षक बना देले। भरल देंह पर प्रीत के भाव ओह नारी के नारीत्व के निखार हऽ। आज एहू उमीर के केहू के नजर ललिता के रूप पर तनी डंडी मारीए लेबे के चाहेला। ऊहो मन में हमेशा ईश्वर के गुणगान करेली आ पति के परमेश्वरे जइसन आदर देलीऽ।\nसावन के झपसा अपना जवानी पर बाऽ। आपन करीका मुँह लेहले बादर आकाश से धरती रानी के निहारत बाड़े सों आ लहलहात हरियाली देख के अपनो भूमिका पर खुशी लुटावत बाड़े सों। झपसा में लसीआइल रसगर हवा ओह बादरन के अपना अँगुरी के ईशारा पर मनमौजी उड़ावत बिआ। गाँव से तनी बहरी भइला पर जेने देखऽ ओनहें, धरती धानी चुनरी में सजल बाड़ी आ तरह-तरह के फसलन के खेती से साज-सिंगार कइले बाड़ी। बरगद के पतइन में लुकाइल कोइलर कबो बोलावत बिआ तऽ कबो उतरही गड़हा के किनारे से पपीहा के पुकार सुनाताऽ। आम के अन्हारी बारी में बगुला अपना खोंता पर पाँख फैला के रखवारी करत बाड़ें सों तऽ कबो अमरूद के गाछ पर बइठल मिट्टू राम टें-टें कऽ के हूँ में हूँ मिलावत बाड़ें।\nमहंथ अपना खेत के किनारे बइठ के खुश होत बाड़े आ मने मन मुस्कातो बाड़े। ऊ एतने खेतवा में कहीं मकई बोअले बाड़े, कहीं एके में रहर आ कोदो, तऽ कहीं मोथ-बाजरा, आ बाकी में धान। महंथ दूर से ही जाटा के एनहे आवत देखलन तऽ मन में कुछ खटका भइल। जाटा उनका खातीर कबो भलाई ना चाहेलन। ऊ गरज पड़ला पर महंथे से ही पँइचा-उधार लेत रहे लेऽ बाकीर हमेशा उनकर नुकसाने चाहेले। सगरो टोला काऽ, पूरा गाँव जानेला कि उनका मन में महंथ खातीर काई रहेला।\nजाटा के एक बिघा जमीन बाऽ बाकीर एगारे गो भँइस पोसले बाड़े। सात गो छोट से बड़ ले बेटा आ दू गो बेटी। घर भर भँइसन के सेवा में लागल रहेला आ ओकनीए के परताप से निमन चिकन चलेला। उनकर तीनो बड़का बेटा साइकिल पर शहर में जा के दूध सप्लाई करेलें सों। ऊ जब लगे अइलन तऽ महंथ आपन अदब ना भूलइलन। आवते पूछलन, - ‘एह साल फसल के का हाल बाऽ जाटा भाई?’\n‘गंगा माई नाराज ना होइहें तऽ नगदे कटी एह साल।’ - जाटा कहत रहलन, - ‘बाकीर तहार फसल तऽ बड़ा लहर मारताऽ। एह साल तऽ तहरा दू-चार गो अउरी बखार बनवावे के पड़ीऽ।’\n‘हमार नजर तऽ बड़ले बाऽ भाई।’ - जाटा बड़ा तिरछोलई से कहलन आ करीका मुस्की मारत चल दिहलन। किरीन के पछिम जाए के बेरा आइल तऽ फेर से सावन के लड़ी लाग गइल। महंथ घरे आवत-आवत चभोराऽ गइलन।\nसावन के ऊ लड़ी तीन-चार दिन ले चलल आ एही में महंथ के बुखार धऽ लिहलस। बुखार के कारण ऊ खेतन के दर्शनो करे ना जाऽ पइलन। आज जाऽ के मौसम तनी साफ भइल हऽ तऽ इनकरो जीव टूकटूकाइल हऽ। मन हरिहर होते लाठी कंधा पर धऽ के चल दिहलन। अभीन दू-चारे डेग बढ़ल रहलन कि निजमवा आइल, - ‘ए काका! . . अरे मर्दवा, . . तू एहीजा बाड़ऽ आऽ तहरा खेतवा में आठ-दस गो भँइस पड़ल बाड़ी सों।’\nमहंथ से छाती भाती जइसन तेज-तेज चले लागल। उनका कदम में मोटर के गति हो गइल। धावत गइलन। कई बेर गोड़वो बिछलाइल। लाठी ना रहीत तऽ मुँह फूट गइल रहीत। खेत देखलन तऽ कपारे हाथ धऽ के बइठ गइलन। सगरो खेत सफाचट हो गइल रहे। सफाचट ना, ऊ तऽ चरावल रहे। काहें कि खेतवा में आदमीयो के गोड़ के चिन्हा लउकत रहे। भँइसन के खुर के पिछा कइलन तऽ चिह्न जाटा के दुआर ले आइल रहे।\nऊ घटना के एक हप्ता हो गइल। पीड़ा तऽ ढेर भइल। अपना मेहनत आ अपना खेत पर भइल एह अत्याचार के एगो बाउर घटना समझ के भूलाए के चहले। ललिता के आँख से तऽ लोर के लड़ीए ना सूखे। महंथ हिम्मत देहले कि जेऽ जइसन करीऽ, ओके ओही तरेऽ फल मिली। बसल घर, हरिहर खेत आ मधुमक्खी के बास उजाड़ल सबसे बड़का पाप हऽ पाप। भगवान सब पाप अगर एक बेर माफो कऽ दिहें तऽ एह पाप के ना माफ करीहें। . . दूनो परानी के दिल कई टुकड़ा हो गइल रहे। ओह लोग के नाऽ घर के काम में मन लागे, ना बहरी केऽ। धवरीयो कई दिन से भर गाल कुछ खइले ना रहे। धवरी के ईयाद आवते ललिता उठली कि रवीन्दर चौबे कई लोग के साथे दुआर पर जुम गइले। महंथ पूछलन, - ‘काऽ बात हऽ चौबे जी?’\n‘कहवाँ का हऽ चौबेजी?’\nरवीन्दर छँटकट्टा मशीन के लगे से एक पाँजा अपना खेत के काटल धान उठाऽ ले अइले। ई देख के महंथ पानी-पानी तऽ हो गइले, बाकीर ई खेल ना बुझाइल। पाछे से जाटा के मुस्की मारत देख के उनका नजर के भाषा पढ़ लिहले बाकीर कह ना पवलन।\nगाँव में महंथ के जवन प्रतिष्ठा पहिले रहल, ओह पर अब बट्टा लाग गइल रहे। महंथ अब एगो छोट लइको से नजर मिलावे के साहस ना बटोर पावें। उनका करेजा में एह घटना से बड़ा गहरा घाव लागल रहे। एह चोट के दवाई कवनो बैद-जराह लगे ना रहे। उनकर मन अब कोठे-कोठे दउड़े लागल। कहीं चैन ना मिले। पता ना कवना करनी के सजा भगवान देत बाड़े। दोषी मस्ती में बा आऽ निर्दोष कुफुत में। काऽ हे भगवान? . . कब अँजोर होईऽ? . . हम तऽ ओह गलती के सजा भोगत बानी, जवन कइलहीं नइखीं। अब तऽ लागताऽ कि ईऽ घर-दुआर, ईऽ गाँव-नगर छोड़ले में भलाई बाऽ। एहीजा तऽ हम पटपटाइए जाएब। भगवान एको संतान ना देहले तऽ आपन किस्मत ठोक लेहनी। घर में केहू अउरी सहारा नइखे तबो किस्मत ठोंक लेहनी। बाकीर ई तऽ पानी मुड़ी से ऊपर बहे लागल। ना हम केहू से कुछ कहि सकतऽ बानी आऽ ना केहू सुनी। ना हमरा लगे जाटा के कवनो सबूत बा आऽ ना हमरा चाहींऽ। रहे जेकरा खुश रहे के बाऽ। हमार करेजा जराऽ के केहू चैन से नइखे रहि सकतऽ। . . . महंथ एकदम मन बना लिहलें कि अब ऊ ई गाँव छोड़ के कहीं अंते बस जइहें। बेचारू अब ना हाटे जास, ना खेत-खलिहाने। दिन भर दुआरी पर बइठल रहस। उनका में अब खेतवो में जाए के साहस ना रहे। अब ललिते खेत देखे जात रहेली।\nकई दिन बाद टहकदार सूरज निकलले। कई दिन के बरखा-बुनी के बाद समूचा धरतीए आज अँगड़ाई लेत रहे। रास्ता में जहाँ-तहाँ जवन किचिर-पिचिर भइल रहे, आज सूख गइला के उम्मीद रहे। टोला के लइका मछरी, घोंघा आ केकड़ा पकड़े निकल गइल रहलें सों। कहीं शीशैली गोली के खेल जम गइल तऽ कहीं चिक्का आ ठाढ़ी-टीका केऽ। पेड़न पर बइठल चिरइयो कुल चोंच से आपन पाँख साफ कऽ के आपन आलस भगावत रहली। माल-गोरू, सब देंह हिलाऽ-हिलाऽ के आपन मुर्चा छोड़ावत रहलें। सब कुठ ठीक रहे, सभे खुश रहे, बाकीर महंथ के चिन्ता बढ़त रहे कि संझा झोहे लागल, टोला के सभे आ गइल आ ललिता अभीन खेत से ना अइली। हिम्मत बटोरलन आ लाठी लेऽ केऽ चल दिहलन। घवरी खूँटवे पर से मुँह पगुरावत उनका के देखे लागल।\nमहंथ खेत में पहुँच के देखलन तऽ ललिता मुड़ी पर साड़ी के कोना धऽ के खेत सोहत रहली। लगे जा के कहलन, - ‘घरे चले के अभीन बेरा नइखे भइल का होऽ? . . अब का बचल बा कि लागल बाड़ूऽ?’\nमहंथ बइठे के चहलन तऽ लागल कि मकई के पतइया बोलावताऽ। मोथ आ बजरा बतिआवे के चाहऽ तारें। रहरीआ के छोटका पौधवा अँकवार में भरेऽ के चाहऽता। उनकर आँख भर गइल। फफकऽ पड़लन। धीरे-धीरे आधा घंटा बित गइल। बीमारी वाला देंह, महंथ के सोंचते-सोंचत नींद आ गइल। नीद में एगो बड़ा भयानक भूत के देखलन। ओकर कुछ-कुछ चेहर जाटा से मिलत रहुए। ऊ भूतवा कई गो हथियार लेहले रहुए आ हरिहर साड़ी में सजल एगो औरत के भगावत रहुए। ललिता जगवली आ देखल सपना पर चर्चा करत दूनो जना घरे चल दिहल लोग।\nपति-पत्नी के साथ तऽ जीवन के मँहकदार बनावेला। भले महंथ आ ललिता के जीनगी में चाँद जइसन सूरत नाऽ उतरल तऽ का हऽ, एक-दूसरे के सुख-दुख बाँट के दूनो परानी बड़ऽ-बड़ऽ बिपत के ठेंगा देखावत आइल बाड़ें। दूनो जने आज ले अपने ओर से कुछ बिगाड़े के ना चहले आ दोसरा के बाउर नजर के भगवान के भरोसे छोड़ देलन। . . टोला में पहुँचते घेंवड़ा-तिरोई के साथे लौकी-कोंहड़ा के मँहक मन के मदहोश करे लागल। सबके घर पर एह घरी ईऽ मौसमी फरहरी के लŸार देखे के मिलेलाऽ। केहू-केहू के आँगन में ललका पताका फहरावत महावीर जी के ध्वजा भी लउकेलाऽ। . . . दूनो जाने जब अपना दुआर पर पहुँचल लोग तऽ देखल लोग कि धवरी अपना गोंसया के जोहत-जोहत सुत गइल रहे। घास के बोझाऽ पटक के ललिता भीतर चल गइली। महंथ धवरी के उठाऽ के नाद पर बान्हें खातीर गइलन। ऊ नाऽ उठल। कई बेर जोर लगवलन के अहवा तऽ ना धऽ लिहलस, बाकीर ऊ मुँह से गाज फेंक के बड़का नींद में सुति गइल रहे। महंथ डेकरले। ललिता दउड़ली। टोला के लइका-सेयान आ मरद-मेहरारू भी आ गइल। जाटा भी अइले। आवते महंथ के कंधा पर हाथ धऽ के कहलन, - ‘हे भगवान, . . ई काऽ भइल प्रभु? . . आरे, धान कटले महंथ आ सजा मिलल धवरी केऽ?’\nमहंथ जब जाटा के देखलन तऽ दूनो जने के नजर एक-दूसरे के मन के भाषा भी पढ़ लिहलस। महंथ खातीर जाटा के बात जरला पर नून मलत रहेऽ। कुछ कहले ना। सगरो बीख पीऽ केऽ रहि गइले।\nमहंथ के एह गाँव से अब एक दम चिŸा फाट गइल। गाँव! जहाँ एह शब्द से सूखल मन भी हरिहर हो जाला। जवना शब्द के सुनतहीं मन में प्रेम, सद्भाव, सेवा आ समर्पन के मोहक इंद्रधनुष बन जाला, आज के ओह गाँव के माहौल अब अइसन क्लेश आ दुश्मनी के हो गइल। ऊ जानत रहले कि एह सब करनी के पाछे जाटा के हाथ बा, बाकीर मुँह से कुछ ना कहले। जाटा से खाली एतने कहलन, - ‘जाटा भाई, . . तूऽ हमार सगरो जमीन ले लऽ। अब हमनी के ईऽ गाँव में नाऽ रहेब जाऽ।’\n‘बड़ा मन मार के हमनी के ई नतीजा पर पहुँचल बानी जाऽ। . . ऊ मानुष तऽ सबसे अभागा होला, जवन अपना माटी के छोड़ेऽ। . . अरे, हम कहऽ तानी कि ई जमीन तहरा ढेर कामे आई। ले लऽ।’\nआज ऊ दिन आइए गइल जब महंथ के ई गाँव के गोड़ लागे के बाऽ। उनका देंह में तऽ तनीको दम रहल नाऽ, से जाटा गाँव दू-चार गो छवारीकन के लेअइले आ बेरा कपार पर चढ़त-चढ़त सगरी सामान दूऽ गोऽ बैलगाड़ी पर लदाऽ गइल। गाँव भर के लइका-जवान, मरद-मेहरारू मजमा लगवले रहलें। सभे बड़ा दुखी रहे कि एगो सुख-दुख में साथ देबे वाला परिवार पराऽ ताऽ। कवनो मेहरारू के विचार रहे कि दैब अगर एगो सोंझो-टेढ़ लइका देहले रहते तऽ एह लोग के मन ना टूटीत। सबके आपन-आपन विचार रहे। सबके सब बात सुने तऽ सभे, बाकीर जवाब केहू ना देऽ। ललिता गाँव छोड़ला के कुफुत के साथे-साथे महंथ के बीमार शरीर से अउरी चिंता में रहली। कुछ बोलें तऽ हइए नाऽ, खाली लोर पोंछें। महंथ तऽ खाली टूकूर-टूकूर सबके देखें आ बेर-बेर धरती के गोड़ लागें।\nबैलगाड़ी नधाए के भइल तऽ जाटा उठले, महंथ के काँख में हाथ लगा के लेअइले आ बइठा देहले। बैलगाड़ी पर सामान ढ़ेर रहे, से बैल जोरे ना मारेऽ सों। जाटा के तऽ लागल रहे कि केहू तरे हाली से ई लोग एह गाँव से विदा होखे लोग कि चादर तानाव। अपना ललका गमछा के पगड़ी बान्हत बैलन के हूरपेटे लगले। जोर ना लागत तऽ आगे से पालो उठाऽ के खींचे के जोर लगवले। जाटा जइसहीं जोर लगवले कि उनका ललका गमछी से दूनो बैल बिदक गइले सोंऽ। बँयवार तनी ढेर बिखिआह रहे। एक्के जोर में उनका के सींग से उठाऽ के दूर फेंकलस। गबरू-जवान जाटा हवा में नाचत जाके धवरी के खूँटा पर गिर गइले। सभे चिहाऽ के दउड़ल। महंथो धीरे-धीरे डेगत पहुँचलन। धवरी के खूँटा से पेट फाट गइल रहे। जाटा ओल्ह गावे चल देहले रहले। ललिता तऽ देख के काँपे लगली। महंथ एगो लमहर साँस लेहले आ अपना गमछी से मुँह पोंछत बैलगाड़ी के लगे आ गइले। केहू के कहल सभे सुनल कि ‘हर करनी के फल एही जनमवा में भोगे के बाऽ ए भाई।’


Home | Oye Bangdu शराबबंदी के खिलाफ बोलबे ते जाई जेल – Oye Bangdu\nशराबबंदी के खिलाफ बोलबे ते जाई जेल\nबांगड़ू हमरी बात जरा ध्यान से सुनी, अभी तक बिहार में सिर्फ शराब पीना मना था लेकिन अब ध्यान रखी अगर शराबंदी पर तू सोशल मीडिया पर जरा भी बोल्बे करी तो तुहार दिन जेल में कटना शुरू हो जाई .2अक्टूबर से भागलपुर मा शराबबंदी पर सरकार नया कानून बनाई है. जिह मा सोशल मीडिया पर शराबबंदी के खिलाफ बोलना या लिखना भी अपराध बा. अब चाहे फेसबुक हो , ट्वीटर या सोशल मीडिया का और कोन्हो माद्यम सब पर जिला अधिकारी कड़ी नज़र रखबे और शराबबंदी के खिलाफ जो भी बोली वो जेल जाईब .\nमाछाक आन (पहाडी रसगुल्ला कथा )\nसवाल नहीं पूछे , इसलिए बंगलौर हुआ\nथ्री इडियट के बाहर का हॉस्टल -दूसरा किस्सा


दाखिला – टटका खबर\nगोरखपुर में विद्यार्थियन से साढ़े तीन करोड़ ठग लिहलें महाठग\nकैरियर एजुकेशन सोसाइटी नाम के संस्था चला के विद्यार्थियन के झाँसा दिहल जात रहुवे कि ओह लोग के दाखिला देश के बढ़िया मेडिकल भा इंजिनियरिंग कॉलेज मे करवा दिहल जाई. बाकिर दाखिला ना मिलल त केस दर्ज हो गइल आ पुलिस संचालक प्रेम प्रकाश सिंह आ ओकर महिला सहयोगी के धर लिहलसि. बिहार के औरंगाबाद


प्रयोगकर्ता वार्ता:NITISH sir - विकिपीडिया\nWelcome! NITISH sir\nस्वागतम्! नमस्कार NITISH sir जी, भोजपुरी विकिपीडिया पर राउर बहुत स्वागत बा!\nNITISH sir जी ए समय रउँआ विकिमीडिया फाउन्डेशन क परियोजना भोजपुरी विकिपीडिया पर बाड़ीं। भोजपुरी विकिपीडिया एगो मुक्त ज्ञानकोष हवे, जेवन ज्ञान बाँटे खातिर तैयार रहे वाला दुनिया भर की योगदान करे वाला भईया बहिनिन द्वारा लिखल जाला। ए समय ए परियोजना में 18,437 शामिल सदस्य लोग बाटे। ई बहुते खुशी क बाति बा कि रउँओं ए में शामिल हो गइल बाड़ीं। विकिपीडिया से सम्बन्धित कई तरह क सवाल जेवन रउँआ की मन में होई ओकर जबाब अक्सर पूछल जाए वाला प्रश्न में मिल जाई। आशा इहे बा कि रउँआ इस परियोजना में नियमित रूप से शामिल होकर भोजपुरी भाषा में ज्ञान के संरक्षित करे में आपन योगदान देइब। एक बेर फिर से बहुत धन्यवाद आ स्वागत बा।\n"https://bh.wikipedia.org/w/index.php?title=प्रयोगकर्ता_वार्ता:NITISH_sir&oldid=626115" से लिहल गइल\nएह पन्ना पर आखिरी बेर संपादन 24 सितंबर 2018 के 05:28 बजे भइल रहल।


बांग्लादेश भूमि सीमा समझौता अउरी बदलत मानचित्र (भोजपुरी)\nकेंद्र के मंत्रिमंडल बांग्लादेश के साथे थल सीमा समझौता के क्रियान्वयन करे खातिर मंजूरी दे देले बिया जवना में पश्चिम बंगाल, मेघालय, असम औरी त्रिपुरा से जुडल क्षेत्र भी शामिल बा लेकिन एह समझौता से कुछ प्रश्न भी खड़ा होत बा. सबसे पाहिले इ बतावल चाहब कि इ समझौता ह का. इ मूल रूप से संविधान के 119वा संसोधन हवे, एकरा लागु होखला के बाद बंगलादेशी परिक्षेत्र में रहे वाला भारतीय नागरिक के बांग्लादेश के नागरिकता मिल जाई अगर उ ओहिजे रहल चाहत बाड़े तs.\nठीक ओइसही भारत में रहे वाला बंगलादेशी नागरिक के भारत के नागरिकता मिल जाई अगर उ लोग भारत में रहल चाहत होइहे त. सबसे पाहिले 1974 में भईल रहे बांग्लादेश अउरी भारत के समझौता के मजबूती देवे खातिर संविधान के पहिला अनुसूची के संसोधन कईल गईल रहे.\nओकरा बाद 2011 में जब मनमोहन सिंह जी प्रधानमंत्री रहले तब संसद में पेश भईल रहे जवना में दुनु देश के प्रधानमंत्री शेख हशीना जी अउरी मनमोहन सिंह जी एह समझौता प हस्ताक्षर कईले रहले लोग. ओह घरी भाजपा विपक्ष में रहे खूब जम के घेरले रहे जवना में राष्ट्र के सत्यानाश लउकत रहे भाजपाई नेता लोग के, परिणामस्वरुप लटकल रह गईल. अब सोची सोनिया गाँधी भी उहे काम करती जवन उ लोग कईले रहे तब फिर लटकल रह लेकिन अच्छा राजनितिक समझ से पास भईल.\nकांग्रेस के असहमति खैर असम वाला लेके अभी भी बा कि ओकरा के एह में शामिल ना कईल जाव. बांग्लादेश से भारत के 36 के आकडा वाला बात भी नईखे, एकर इतिहास भी गवाह बा काहे कि इंदिरा गाँधी, शेख हशीना के पिताजी शेख मुजीबुर्रहमान खातिर मसीहा रही जे बांग्लादेश के आजादी दिलाईले रही.\nएह बात के मोदी जी खुद मनले बाड़े की असम वाला थोडा घाटा वाला सौदा जरूर बा लेकिन ओह से फायदा ढेर बा. एकरा में दू गो पक्ष बा, पहिला पक्ष बा कब्ज़ा वाला जमीन जवना में समझौता में मुताबिक भारत के लगभग 17 हजार एकड़ (द हिन्दू के मुताबिक) अउरी लगभग 37 हजार नागरिक के साथे बांग्लादेश के सौपे के बा जवना में सबसे ज्यादा जमीन असम के क्षेत्र से जाई अउरी मानचित्र में भी काफी कुछ बदलाव जरूर आई. एकरा एवज में बांग्लादेश लगभग7हजार एकड़ भूभाग के साथे लगभग 14 हजार नागरिक के भारत के हवाले करी.\nखैर डाटा देखे में जरूर लागी कि भारत अइसन घाटा वाला सौदा काहे करता लेकिन एकर फायदा भी बा, पहिला बात इ बतावल चाहब की जवन जमीन भारत बांग्लादेश के देवे के समझौता कईले बा उ बांग्लादेश के कब्ज़ा मे पहिलेहि से बा बस अब खाली कागजी औपचारिकता पूरा हो रहल बा.\nइ वाला बात ठीक ओकरे लेखा बा जैसे दिल्ली में लोग झुग्गी वाला जमीन प रहे लागल अउरी कवनो सरकार बनल फिर कागज प रजिस्ट्री क देले ओह लोग के नाम से जे लोग रहत रहे. ठीक अइसही बांग्लादेश भी भारत के उ जमीन दिही जवन भारत के कब्ज़ा में बा लेकिन कानूनन बांग्लादेश के हक में बा. इ सब त जमीन के अदला बदली वाला पक्ष हो गईल दूसरा पक्ष बा घुसपैठी प्रक्रिया में एह समझौता से अंतर पड़ी किना ?\nबिल्कुल पड़ी अउरी अझुरन साफ़ हो जाई जवना चलते घुसपैठ के आशंका बढ़त रहल ह अब तक. बड़ा मुश्किल होत रहे पहिले घुसपैठियन के पता लगावल काहे कि बांग्लादेश के लोग भारत में कुछ लोग शरणार्थी के हवा देके आपण काम के अंजाम देत रहे. एकर एगो अउरी निक बात इ बा कि माइग्रेशन वाला प्रक्रिया से छुट्टी मिल जाई एकरा में ना त लोग के स्थानांतरण और रिसेटलमेंट वाला चीज अक्सर हिंसक रूप लेलेला इतिहास एकर गवाह रहल बिया.


किशोर न्याय कानून – टटका खबर\nकिशोर न्याय कानून\nनिर्भया जइसन मामला में नाबालिगो के बालिग मानल जा सकेला\nमंगल का दिने राज्यसभा से किशोर न्याय कानून में संशोधन करे के मंजूरी मिल गइल. एकरा साथ ही अब से निर्भया जइसन मामिला में नाबालिगो अपराधी के बालिग मानल जा सकी. एकर फैसला हालांकि किशोर न्याय बोर्ड करी कि बलात्कार कवना मंशा से कइल गइल रहुवे. राज्यसभा में विपक्ष एकरा के माने के तइयार ना


रवि किशन रमजान के बधाई दिहलन अपना प्रशंसकन के – Anjoria\nरवि किशन रमजान के बधाई दिहलन अपना प्रशंसकन के\nजुलाई 14, 2014 रविकिशन\nरमजान के पाक महीना के फिल्मी दुनिया के सभे लोग बहुते शुभ मानेला. हमेशा अपना प्रशंसकन के प्यार करे वाला सुपरस्टार रवि किशन के कामना बा कि अबकी का रमजान महीना में सभे बहुत खुश रहे आ ओह लोग के सगरी मनसा पूरा होखे.\nपूनम दूबे अब लोग के दिवाना बनइहन


बलिया में प्रधानी के उपचुनाव – टटका खबर\nहालही में बलिया के जिगिनी आ खड़ीचा गाँव में ग्राम प्रधान खातिर उपचुनाव करावल गइल. मनियर ब्लाक में जिगिनी के प्रधान रहल रामजनम चौहान के निधन से खाली सीट पर भइल उपचुनाव में स्व॰ रामजनम चौहान के पत्नी कौशल्या देवी के श्यामबिहारी राजभर के पत्नी मीरा देवी उनसठ वोट से हरा दिहली.गड़वार ब्लॉक के खड़ीचा गाँव के प्रधान रहल सुग्रीव सिंह का निधन का बाद भइल उपचुनाव में स्व॰ सुग्रीव सिंह के भवह गोल्डेन सिंह अपना विरोधी उम्मीदवार विजय गुप्त के २६२ रन से हरा दिहली. सला १९८२ से लगातार एह पद पर स्व॰ सुग्रीव सिंह के परिवारे के कब्जा रहत आइल बा.\nTags: उपचुनाव, प्रधान, बलिया


२०१० भाग्यशाली रहल रविकिशन खातिर – Anjoria\nबीतल साल २०१० भोजपुरी के सदाबहार सुपर स्टार रविकिशन खातिर भाग्यशाली रहल. भोजपुरी आ हिन्दी सिनेमा का साथे साथ रविकिशन टीवी पर आ विज्ञापनो फिल्मन में छवले रहलें. एह साल रविकिशन के सफल फिल्मन के एगो लनहर कतार बनल रहल जवना में से “देवरा बड़ा सतावेला” त अपना लागत से कई गुना बेसी बटोर ले आइल बाक्स आफिस से. “लहरिया लूट ए राजा जी, जरा देब दुनिया तोहरा प्यार में, बलिदान”, आ हालही में रिलीज फिल्म “मार देब गोली केहू ना बोली” के कामयाबीओ देखे सुने लायक रहल. उपर से एह साल रविकिशन के चार गो हिन्दीओ फिल्म एह साल रिलीज भइल. चारो में उनका अभिनय के तारीफ भइल. एकरा अलावे टीवी चैनल पर चमकते रहलन रविकिशन सालो भर. कहल जा सकेला कि पिछला साल रविकिशन खातिर बहुते भाग्यशाली रहल.


आकासी बिजली - विकिपीडिया\nएगो झंझावात के दौरान बादर से जमीन तक गिरे वाली आकासी बिजली।\nआकासी बिजली (अंगरेजी: Lightning, लाइटनिंग) अचानक आ तेजी से होखे वाला इलेक्ट्रोस्टेटिक डिस्चार्ज हवे जे आकास (वायुमंडल) के एक हिस्सा से दुसरे हिस्सा ले चाहे वायुमंडल में मौजूद बादर से जमीन तक ले होखे ला। आमतौर पर ई बरखा वाला कपासी बादर सभ के साथे जुड़ल घटना हवे आ झंझावात (तूफान) के समय होखे ला।\nजब बादर में बर्फ के कण सभ ऊपर उठत घरी, लगभग जमल पानी (ग्रुपल) से टकरालें, उनहन में धनात्मक चार्ज आ जाला। इहे पाजिटिव चार्ज जब अचानक तेजी के साथे रिलीज होखे ला तब आकास में चमक भा चमकदार लकीर देखलाई पड़े ले जेकरा के आकासी बिजली कहल जाला। बहुधा एकरे साथे बादर के गरजले के घटना भी होखे ले; मने कि एह डिस्चार्ज के समय होखे वाला तेज आवाज।\nकुछ आम चीज[संपादन करीं]\nटिपिकल बादर-से-जमीन वाली आकाशीय बिजली के चमक (फ्लैश) अपना चरम पर तब चहुँपे ला जब बिजली के बहाव करे वाला प्लाज्मा चैनल के निर्माण होला; ई प्लाज्मा चैनल बादर के भीतर आ ओकरे बाद जमीन तक ले5किमी (3.1 मील) से बेसी ऊँचाई वाला होला। अंतिम स्टेज में बिजली के डिस्चार्ज होखल एगो बहुते जटिल प्रक्रिया होखे ले। अपना चरम के दसा में, एगो टिपिकल झंझावत (थंडरस्टार्म) जमीन पर हर मिनट लगभग तीन या बेसी "वार" करे ला।  आकासी बिजुरी पैदा तब होखे ले गरम हवा के राशि ठंढा हवा के राशि में मिक्स होखे ले, हालाँकि, अइसन घटना धूर के तूफ़ान, जंगल के आगि, ज्वालामुखी फाटे इत्यादि के साथे भी हो सके ला। हरीकेन (उष्णकटिबंधी चक्रवात) सभ में बिजली के टिपिकल उत्पत्ति के अस्थान बरखा वाला इलाका होला जे इनहन के सेंटर के चारों ओर 160 किमी (99 मील) के दूरी पर होला।\nआकासी बिजली के अध्ययन करे वाला बिज्ञान के फुलमिनोलॉजी (fulminology) कहल जाला आ आकाशी बिजली से डेराइल एस्ट्राफोबिया (astraphobia) कहाला।\n↑ Füllekrug, Martin; Mareev, Eugene A.; Rycroft, Michael J. (मई 1, 2006). Sprites, Elves and Intense Lightning Discharges (enurl-status=live में). Springer Science & Business Media. ISBN 9781402046285. ओरिजनल से नवंबर 4, 2017 के पुरालेखित. CS1 रखरखाव: नामालूम भाषा (link)\n↑ New Lightning Type Found Over Volcano? Archived February 9, 2010,वेबैक मशीन पर .. News.nationalgeographic.com (फरवरी 2010). पहुँच तिथी 23 जून 2012.\n↑ "Bench collapse sparks lightning, roiling clouds". Volcano Watchurl-status=live. United States Geological Survey. जून 11, 1998. ओरिजनल से जनवरी 14, 2012 के पुरालेखित. पहुँचतिथी अक्टूबर 7, 2012.\n↑ Pardo-Rodriguez, Lumari (Summer 2009) Lightning Activity in Atlantic Tropical Cyclones: Using the Long-Range Lightning Detection Network (LLDN) Archived March 9, 2013,वेबैक मशीन पर .. MA Climate and Society, Columbia University Significant Opportunities in Atmospheric Research and Science Program.\n↑ Hurricane Lightning Archived 15 August 2017[Date mismatch]वेबैक मशीन पर ., NASA,9जनवरी 2006.\n↑ The Promise of Long-Range Lightning Detection in Better Understanding, Nowcasting, and Forecasting of Maritime Storms Archived9March 2013[Date mismatch]वेबैक मशीन पर .. Long Range Lightning Detection Network\n"https://bh.wikipedia.org/w/index.php?title=आकासी_बिजली&oldid=692695" से लिहल गइल


एगो अलगे अन्दाज में पाखी – Anjoria\nअप्रैल 27, 2010 दाग, पाखी हेगडे\nभोजपुरिया सुपरएक्ट्रेस पाखी हेगडे एह साल के सबसे चर्चित भोजपुरी फिल्म होखे जा रहल दाग में एगो अलगे अन्दाज में सामने आवे जा रहल बाड़ी जवन निमनो लागी आ अचकाचियो दीहि. एह फिल्म के हर केहू बेसब्री से इन्तजार करे में लागल बा.\nदाग में पाखी हेगडे दोहरी भूमिका में बाड़ी. एक रुप भारतीय संस्कार वाली घरेलू महिला के बा त दोसरी आधुनिक बाला के जवना के संस्कार के बेड़ी पसन्द नइखे. खिलौना जइसन एह गुड़िया के देख के हर केहू के मन करी ओकरा से खेले के. निर्माता रामाकांत प्रसाद एकरा के निर्देशितो कर रहल बाड़न. फिल्म के हीरो बाड़े भोजपुरी किंग स्टार दिनेशलाल यादव निरहुआ.\nपाखी कहत बाड़ी कि उनकर दूनो रुप देख के दर्शक उनका अभिनय के कायल हो जइहें. अलग अलग शेड वाला ई दुनु किरदार दर्शकन के पसन्द आई अतना विश्वास बा पाखी के.\nकेकर लाठी भारी पड़ी


गाँवे-गाँव सचिवालय आ जिले-जिला मेडिकल कॉलेज – टटका खबर\nJul 23, 2021 आतंकियन, कैप्टेन अमरिंदर सिंह, गाँवे-गाँव सचिवालय, तिलक तराजू और तलवार, बाबाजी के वोट, मेडिकल कॉलेज, सारण\n(टटका खबर, शुक, आषाढ़ अँजोरिया चतुर्दशी, 2078 विक्रमी)\nउत्तर प्रदेश के देश के नंबर वन प्रदेश बनावे में लागल मुख्यमंत्री योगी आदित्यनाथ के सरकार हर गाँव में पंचायत सचिवालय बनावे आ हर जिला में मेडिकल कॉलेज खोले के फैसला कइले बिया. हर पंचायत सचिवालय में दू आदमी के रोजगारो दीहल जाई. एक आदमी पंचायत सहायक होखी आ दुसरका अकाउँटेंट सह डाटा इंट्री आपरेटर. एह तरह प्रदेश के 58 हजार 189 ग्राम पंचायतन में बने वाला एह सचिवालयन से करीब सवा लाख नवहियन के नौकरिओ मिल जाई. प्रधानमंत्री नरेंद्र मोदी 30 जुलाई का दिने उत्तर प्रदेश के नौ गो नया शुरु भइल मेडिकल कॉलेजन के लोकार्पण करिहें. मुख्यमंत्री योगी आदित्यनाथ के कहना बा कि हर जिला में एगो मेडिकल कॉलेज बनावे के शुरुआत एह नौ गो नयका मेडिकल कॉलेजन से हो रहल बा आ गँवे-गँवे हर जिला में मेडिकल कॉलेज चला के लोग के चिकित्सा व्यवस्था सुधार दीहल जाई. एह नौ गो मेडिकल कॉलेजन के मिला के अब प्रदेश में 48 गो मेडिकल कॉलेज हो जइहें सँ\nदेश के विरोधी गोलन के गिरोह गाँठ बान्ह लिहले बा कि संसद के कवनो ना कवनो बहाने चले ना दीहल जाई आ रोजे बवाल काटल जाई. काल्हु तिसरको दिने संसद के काम काज ठीक से ना चल सकल. सांसदन के लफंगई के नमूना पेश करत एगो तृणमूलिया सांसद राज्य सभा में पेगासस जासूसी मामिला पर बयान देत सूचना अउर प्रौद्योगिकी मंत्री अश्विनी वैष्णव का हाथ से कागज छीन लिहलसि आ ओकरा के फाड़ के हवा में लहरा दिहलसि. हालांकि रक्षा राज्य मंत्री अजय भट्ट काल्हु राज्यसभा में आवश्यक रक्षा सेवा विधेयक, 2021 आ केन्द्रीय पोत परिवहन अउर जलमार्ग मंत्री सर्वानंद सोनावाल अंतरदेशीय जलयान विधेयक, 2021 पेश कइलें.\nपंजाब के मुख्यमंत्री कैप्टन अमरिंदर सिंह अब आपन औकात जान लिहले बाड़न आ आजु शुक का दिने प्रदेश अध्यक्ष नवजोत सिंह सिद्धू के पदभार ग्रहण समारोह में शामिल होखे अइहें. जाने जोग बा कि उनुका के सिद्धु का तरफ से नेवता नइखे मिलल. पांच गो कांग्रेसी नेता काल्हु उनुका के 57 गो विधायकन आ पंजाब यूथ कांग्रेस के प्रधान बरिंदर सिंह ढिल्लों के तरफ से भेजल गइल नेवता दिहलें जवना के अमरिंदर सिंह सकार लिहलें. पहिले उनुका तरफ से कहल जात रहुवे कि जबले सिद्धू उनुका से माफी ना मँगिहें तब ले ऊ सिद्धू से बात ना करीहें. बाकिर अब जब सिद्धू देखा दिहलन कि उनुका साथे विधायकन के बहुमत बावे त मजबूरन कैप्टेन समर्पण क दिहले बाड़न.\nबाबाजी लोग के वोट चाहीं बाकिर नाम इस्तेमाल ना करिहें मायावती. अब बसपा के ब्राह्मण सम्मेलन के नाम प्रबुद्ध वर्ग संवाद सुरक्षा सम्‍मान विचार गोष्‍ठी रही आ एकर शुरुआत आजु 23 जुलाई से अयोध्‍या से होखे जा रहल बा. एह निमित्त अयोध्या आवे वाला बसपा महासचिव अउर राज्‍यसभा सांसद सतीश मिश्रा सबेरे हनुमान गढ़ी जा के बजरंगबली के दर्शन-पूजन करीहें आ ओकरा बाद रामजन्म भूमि जाके प्रभु श्री रामलला के आशीर्वाद लीहें. अयोध्या का बाद 24 आ 25 जुलाई के अंबेडकरनगर, 26 के प्रयागराज, 27 के कौशांबी, 28 के प्रतापगढ़ आ 29 तारीख के सुल्तानपुर में अइसने सम्मेलन आयोजित करी बसपा. जाने जोग बा कि एही बसपा का तऱफ से एक जमाना में नारा दिहल गइल रहुवे – तिलक तराजू और तलवार इनके मारो जूते चार. अब ओही जूतन के अपना कपार पर राखत तिलक तराजू और तलवार एह सम्मेलनन में शामिल होखिहें.\nबिहार के सारण जिला के मढौरा इलाका के बहुआरा गाँव से आतंकियन के हथियार चहुँपावे वाला अरमान के काल्हु बियफे का दिने एनआईए अउर एटीएस के टीम गिरफ्तार क के ले गइल. पहिले केहू के एकर हवा ना लागल रहुवे आ जब गिरफ्तारी हो गइल तब सब के पता लागल कि आतंकियन के पहुँच अब दूर दूर ले हो गइल बा. अरमान अंसारी पर आरोप बा कि ऊ हथियारन के खेप ले के छपरा से कश्मीर गइल रहुवे आ आतंकियन के चहुँपवले रहुवे. एह काम ला ओकरा के एक लाख रुपिया मिलहूं के बात सामने आइल बा. अरमान से ई काम ओकर पड़ोसी जावेद करवले रहुवे. जावेद एह घरी जेल में बंद बा.


नायक ना खलनायक हईं हम – कहलन समर्थ चतुर्वेदी – Anjoria\nसिनेमा का संसार में एगो रिवाज जस बन गइल बा कि खलनायकी करत करत अभिनेता नायक बनि जाला. एह कड़ी में सुजीत कुमार, विनोद खन्ना, शत्रुघ्न सिन्हा आ सुशील सिंह जइसन अनेके नाम बा. अपवाद बन के सामने आइल बाड़न समर्थ चतुर्वेदी जे त्यागी ब्रदर्स के बनावल फिलिम ‘बलमा बड़ा नादान’ में नायक बन के अपना कैरियर के शुरूआत कइले रहन. उनुकर नायिका रहली ‘दिव्या (रश्मि) देसाई. ओकरे बाद समर्थ चतुर्वेदी दिव्या संग ‘गज़ब भाईल रामा’, सीमा पाण्डेय संग ‘गंगा मैया तोहे चुनरी चढईबो’ आ ‘गोधन’, गुंजन पन्त संगे ‘नचनिया एक तमाशा’ अउर सीमा मालिक संगे ‘रक्षा बंधन’ वगैरह अनेके अभिनेत्रियन आ फिलिमन के हीरो रहलन. अब उहे समर्थ चतुर्वेदी अपना दुसरका पारी में बतौर खलनायक शुरूआत कइले बाड़न.\nनिर्देशक शाद कुमार के सुपर हिट फ़िल्म “त्रिनेत्र” में खलनायक बनि के परदा पर कहर मचवला का बाद दोसरको निर्माता निर्देशकन के भरोसा उनुका पर बढ़ गइल आ एह साल उनुकर अनेके फिलिम बतौर खलनायक रिलीज होखे वाला बाड़ी सँ. एह फिलिमन में ‘रूपया के बोल बाला’, ‘भोजपुरिया मजदूर’, ‘तन तुलसी मन गंगा’, आ ‘हवा में उड़ता जाय लाल दुपट्टा मलमल का’ वगैरह बाड़ी सँ


binay kumar pandey's Page - JaiBhojpuri.com\nBlog PostsDiscussionsEventsGroupsPhotosPhoto AlbumsVideos binay kumar pandey's Likes Binay kumar pandey's Friends\nView All binay kumar pandey's Page\nशशि कुमार सिंह (SHASHI) leftacomment for binay kumar pandey"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\n"Aug 13, 2012जय भोजपुरी leftacomment for binay kumar pandey"प्रणाम ,जय भोजपुरी\nराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे…"Apr 5, 2010binay kumar pandey commented on Sudhir Kumar's blog post हमनी का त रोजे Earth Hour मना रहल बानी"hum t jabse paida janam lele bani tab se hi apna gaon ke earth hour manawat dekhni..uhe ak ghanta ke na ..chaubiso ghanta ke. bahur pahile bijli aawe khatir pole lagal jawan aaj chipri pathe aur gaay- goru bandhe ke kaam aawata. taar jawan lagal…"Apr 5, 2010binay kumar pandey and Deepak Sinha are now friendsApr 5, 2010Mantu Singh leftacomment for binay kumar pandeyApr 5, 2010Himanshu kumar leftacomment for binay kumar pandey"जय भोजपुरी\nआपको भोजपुई के सबसे बड़ा वेबसाइट मे स्वगात बा |"Apr 4, 2010नबीन भोजपुरिया ( NB ) leftacomment for binay kumar pandey"प्रणाम आ जय भोजपुरी\nजय भोजपुरी"Apr 4, 2010binay kumar pandey is nowamember of JaiBhojpuri.comApr 4, 2010 Welcome Them! RSS\ngoverment of uttrakhand\nAt 7:13pm on August 13, 2012, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 9:31pm on April 5, 2010, जय भोजपुरी said… प्रणाम ,जय भोजपुरी\nजय भोजपुरी At 12:03pm on April 5, 2010, Mantu Singh said… At 12:17pm on April 4, 2010, Himanshu kumar said… जय भोजपुरी\nआपको भोजपुई के सबसे बड़ा वेबसाइट मे स्वगात बा | At 11:51am on April 4, 2010, नबीन भोजपुरिया ( NB ) said… प्रणाम आ जय भोजपुरी


बाबा गोरखनाथ के आसरे चहुँपली अंजना | Anjoria's Weblog\nबाबा गोरखनाथ के आसरे चहुँपली अंजना\nPosted on फ़रवरी 21, 2012 by Anjoria\nसिनेमा भोजपुरी के हॉट केक बनल अंजना सिंह एह महाशिवरात्री का पावन अवसर पर गोरखपुर के प्रसिद्ध गोरखनाथ मंदिर जाके पूजा अर्चना कइली. मशहूर निर्माता आलोक कुमार के फिल्म “देवरा पर मनवा डोले” के शूटिंग खातिर बलिया जाए का राह में अंजना गोरखनाथ चहुँपली त बाबा के मंदिर में हाजिरी लगावे से अपना के ना रोक पवली. अंजना कहली कि बाबा गोरखनाथ खातिर उनुका मन में बहुते आस्था बावे एहसे शूटिंग शुरू करे से पहिले उनुकर आशीष ले लिहल जरूरी रहुवे.\nबतावे जोग बा कि अपना एगारहे महीना के फ़िल्मी कैरियर में अंजना के ई सतवीं फिलिम हवे जवना के शूटिंग ऊ करत बाड़ी. सबले दिलचस्प बाति त ई कि बहुते कम समय में अंजना भोजपुरी के सगरी बड़का कलाकारन का साथ काम कर लिहली. प्रेमांशु सिंह का निर्देशन में बनत “देवरा पर मनवा डोले” में खेसारी लाल आ स्मृति सिन्हा के मुख्य जोड़ी हवे. निर्देशक प्रेमांशू सिंह एहसे पहिले साल २०११ के सबले बड़हन बड़ी हिट “साजन चले ससुराल” निर्देशित कइले रहले.\nएकरा बाद अंजना के अगिला फिल्म होखी “वर्दी वाला गुंडा” आ “कर्जा माटी के”. “कर्जा माटी के” में उनका अपोजिट विराज भट्ट के राखल गइल बा. शबनमश्री के बनावल एह फिल्म के निर्देशक हउवें जगदीश शर्मा जिनका साथे अंजना फिल्म “एक बिहारी सौ पे भारी” में काम कइले रहली.\nThis entry was posted in कलाकार and tagged अंजना by Anjoria. Bookmark the permalink.


टटका खबर, मंगल, चईत पूर्णिमा, 2078 विक्रमी – टटका खबर\nApr 27, 2021 आईपीएल, कोरोना, गोण्डा, चंपारण, पंचायत चुनाव, बस्ती, विधानसभा चुनाव, शेयर बाजार, संतकबीर नगर, सारण, सोनभद्र, हनुमान जयंती\nरउरा सभे के हनुमान जयंती पर हार्दिक शुभकामना. रउरा सभका आशीर्वाद से भोजपुरी के पहिलका वेबसाइट अँजोरिया के विश्वव्यापी रैंक आजु अबहीं3लाख 30 हजार 877 आ देश में रैंक 23 हजार 746 के बा.\nपश्चिम बंगाल विधानसभा के सतवां डेग के मतदान काल्हु सोमार का दिने छोटमोट हिंसा का साथे करा लीहल गइल. करीब 75 फीसदी मतदाता आपन मतदान कइलें. अब आखिरी आठवां डेग के मतदान बाकी रहि गइल बा. एह डेग में 35 विधानसभा क्षेत्रन में वोट डालल जाई. आखिरी दम ले ममता हिम्मत नइखी छोड़ले आ अबहियों गोहार लगवले बाड़ी कि कम से कम आखिरी डेग में त केन्द्रीय सुरक्षा बलन के हटा लीहल जाव. उनुका बेचैनी बा कि एह बलन का चलते बवाल नइखे हो पावत आ लोग वोट खातिर निकले के हिम्मत कर लेत बा.\nउत्‍तर प्रदेश के तीनतल्ला पंचायती चुनाव का तिसरका डेग में काल्हु प्रदेश के बीस जिलन में मतदान करावल गइल. छोटमोट घटना छोड़ कतहीं से कवनो अवांछित घटना के खबर नइखे.\nकोरोना महामारी का चलते सुप्रीम कोर्ट गर्मी के छुट्टी समय से पहिलहीं शुरु कर दी. मुख्य न्यायाधीश एनवी रमन सुप्रीम कोर्ट बार एसोसिएशन के प्रस्ताव सकारत अनुमति दे दिहलन कि अदालत के नयका भवन में अबहीं खाली पड़ल वकीलन के चैंबर वाला खंड में अस्थायी कोविड केन्द्र बना दीहल जाय. ओने दिल्ली के मुख्यमंत्री अरविंद केजरीवाल विज्ञापन का सहारे अपना मीडिया विरोध के गुंजाइशे खलम कइला का बाद अदालतो से कवनो अनचाहा आदेश के अनेसा मेटावे का धूर्त कोशिश में दिल्ली के अशोको होटल के एक सौ कमरा बुक कार लिहले बाड़ें जहाँ न्यायमूर्तियन आ उनुका परिवार के कवनो सदस्य के कोविड भइला पर भरती कइल जाई. पूरा देश टकटकी लगवले देखत बा कि अदालत एह छिछोरा प्रस्ताव पर कइसन रुख लेत बिया. मीडिया के हाल त सभका सोझा बड़ले बा कि कवनो चैनल केजरीवाल के आलोचना करे के नमकहरामी करे के तइयार नइखे.\nबस्ती जिली में सोमार के देर सँझिया नगर थाना के गोटवा बाजार का नियरा एगो बेकाबू कार के ट्रक से टकरइला का चलते ओह पर सवार दू जने के मौत हो गइल.\nपश्चिम चंपारण जिला के लौरिया-नरकटियागंज मुख्य सड़क पर मटियरिया गांव का नियरा एगो ट्रक मोटरसाइकिल के धक्का मार दिहलसि जवना चलते एक आदमी के मौत हो गइल आ दुसरका सवार घवाहिल हो गइल. ट्रक चालक हादसा का बाद ट्रक छोड़ के भाग निकलल.\nसोनभद्र के चोपन इलाका में दू गो कार के टक्कर में एक आदमी के मौत हो गइल. डाला नगर पंचायत के नई बस्ती के रहे वाला एगो अध्यापक चुनावी ट्रेनिंग लेबे राबर्ट्सगंज जात रहलें जब वाराणसी शक्तिनगर रोड पर चोपन पेट्रोल पंम्प का लगे ई हादसा हो गइल आ उनुकर मौत हो गइल.\nसंतकबीरनगर जिला के धनघटा इलाका के रानीपुर गाँन में बीडीसी पद के प्रत्याशी के मौत ट्रैक्टर से कचरा के हो गइल. उनुका परिवार के कहना बा कि उनुकर प्रतिद्वंद्वी ई हय्टा करववले बा.\nसारण जिला के मांझी इलाका के नटवर गोपी गांव का एगो घर से एगो औरत के लाश बरामद भइल. घर के बाकी लोग लाश छोड़ के फरार बा. मांझी थाना पुलिस मामिला के जाँच में लाल बिया,\nगोण्डा जिला के कर्नलगंज कोतवाली इलाका के चकरौत गांव में एके परिवार के पाँच लोग का साथही कुल आठ लोग के कोरोना से मौत हो गइला का बाद गाँव हदस गइल बा.\nकाल्हु आईपीएल के मैच में कोलकाता नाईट राइडर्स पाँच विकेट से पंजाब किंग्स के हरा दिहलसि.\nदेश के शेयर बाजार में काल्हु लिवालन के दिन रहल आ सेंसेक्स 508 अंक बढ़ के अउर निफ्टी 144 अंक बढ़ि के बंद भइल. बुझात बा कि निवेशकन के भरोसा लागत बा कि सरकार देश व्यापी लॉकडाउन नइखे करावे जात आ कोरोना पर काबू पावे के उमेद कइल जा सकऽता.\nटटका खबर, बुध, वैशाख अन्हरिया प्रतिपदा, 2078 विक्रमी


पइसार आ पसार के चरचा (बतकुच्चन – 200) – Anjoria\nJul 25, 2016 पइसार, पसार, बतकुच्चन\nबात के खासियते होला कहीं से चल के कहीं ले चहुँप जाए के. कहल त इहो जाला कि एक बार निकलल ध्वनि हमेशा खातिर अंतरिक्ष में मौजूद हो जाले. आजु पइसार आ पसार के चरचा करे बइठल हम त पसोपेश में बड़ले बानी कि कहाँ से शुरु कइल जाव. काहे कि मकसद त इहे नू बा कि बात के अतना लमरा दीहल जाव कि एह छोर से ओह छोर ले बतिआ के पसार हो जाव. बात ले त ठीक रहल बाकिर बतिआ होखते सोचे लगनी कि बतिया आ बतिआ में कवन उच्चारण सही होखी, दुनू सही होखी कि दुनू दू चीज का बारे में इस्तेमाल कइल जाला. वइसे आमजन य के उच्चारन करे में हमेशा गड़बड़ा जालें आ कबो अ त कबो ज कर देलें. अब अहजह में पड़ला से पहिले बतिए, बतिअे, बतिये पर लवटल जाव. कवनो फल के शुरुआत वाला रूप के बतिआ कहल जाला. इहां कुम्हड़ बतिआ कोई नाहीं वाला पंक्ति त मशहूरे ह जवना में भगवान परशुराम के चुनौती देत लखन लाल ई बात कहलन. कहल जाला कि बतिआ का ओर अंगुरी देखवला पर ओकर बढ़ल रुक जाला. बातो का साथे इहे होला. केहु कवनो बात कहत होखे आ रउरा ओह बात का तरफ अंगुरी कर दीं त बात बहके के पूरा गुंजाइश हो जाला.\nअब देखीं ना पसोपेश बनल पस आ पेश के जोड़ के. फारसी भाषा से आइल एह शब्दन के इस्तेमाल आमजन सहजता से इस्तेमाल करेलें काहें कि हजारन बरीस ले विदेशी आक्रांता के गुलामी करे वाला ओकरा भाषो के अपनावे ला मजबूर होलें. आ साँच कहीं त आजुओ देश पर ओह शासन के असर बरकरार बा जे मानेला कि देश के संसाधन पर पहिला हक एगो खासे समुदाय के होला आ ओकरा ला सत्तर भा सात हजार खून माफ होखे के चाहीं. हँ त पस के माने होला आखिर में भा बाद में. जबकि पेश शुरू के कहल जाला. एही से पेशगी बनल शुरुए में दीहल जाए वाला अगवढ़ धन के. त पसोपेश के मलतब साफ कइला का बाद हमहूं आपन पसोपेश छोड़ आवत बानी असल बात पर. पइसल आ पसारल पर.\nपसारल शब्द पसर से बनल होखी बाकिर पसर से बढ़ के पसार हो गइल. पइसल खातिर हिन्दी के शब्द बतावे के होखे त पैठ भा प्रवेश आ पसार खातिर प्रसार बतावल सभे मान ली. पइसल आ पसार के जिक्र ओह दिन दू गो कवि लोग के बात में आइल रहुवे आ हम लोक भा लपक लिहनी अपना बतकुच्चन के एह कड़ी ला. एगो कवि अपना कविता में लिखले रहलन कि मन के कोठरी में अन्हार पइसल बा. जबकि दोसरा कवि के कहना रहे कि अन्हार त रोशनी के गैरमौजूदगी के कहल जाला. अन्हार शाश्वत होले आ ओकरा कहीं पइसे के जरूरत ना पड़े, बस पसर जाले. रोशनी के मौजूदगी से अन्हार मिट जाला बाकिर रोशनी हटते अन्हार पसरे में देरी ना लागे. दोसरा कवि के बात हमरा सोलह आने सही लागल. अब जब आना के चलती खतम हो गइल बा त कह लीं कि सौ पइसा सही लागल. टंच कहे के गलती ना करब ना त लोग के टंच माल याद आवे लागी.\nअब बात के जतना पसारे के रहुवे ओतना त हमार पसार लिहनी. केतना रउरा दिमाग में पइसल से त रउरे बता सकेनी. चलत-चलत पसर का बारे में बतावत चलीं. अंजुरी मिला के जवन कटोरी लेखा बनेला तवना के फारसी में पसर कहल जाला. अब पसारल एह पसर से बनल कि प्रसार से ई रउरे तय करीं, हम कहब त कहाईन हो जाई.\nभोजपुरी, राजस्‍थानी अउर भोटी के जल्दिए मिली संवैधानिक मान्‍यता


भोजपुरी सिनेमा से – Anjoria\nJul 30, 2010 निरहुआ, पवन सिंह, पाखी हेगडे, भोजपुरी फिल्म, मोनालिसा, विनय आनन्द\nगोविन्दा का अंदाज में लउकीहे पवन सिंह\nभोजपुरिया दर्शकन के दिल के धड़कन सुपरस्टार पवन सिंह अब अपना किरदार से दर्शकन का सामने गोविन्दा के याद ताजा करा दीहें. ऊ ठीक ओहि अन्दाज में नजर आवे वाला बाड़न जवना के देख के रउरा लोग का मुँह से अचके निकल जाई कि अरे गोविन्दा भोजपुरी सिनेमा में कइसे आ गइल? आलोक कुमार के फिल्म भईया के साली ओढ़निया वाली में एगो गाना का दौरान पवन के ई अंदाज सामने आइल बा.\nपूरा खबर पढ़े खातिर सिने भोजपुरी डॉटकॉम पर जाईं.\nविनय आनन्द के जिनिगी कॉल सेंटर के कर्मचारी वाला हो गइल बा\nहाल फिलहाल विनय आनन्द के रिलीज तीन गो फिल्म दामिनी, जाबांज जिगर वाला आ गर्दा गर्दा कइले बाड़ू हो जब से सुपरहिट भइल बा तब से विनय आनन्द के जिनिगी कॉल सेंटर के कर्मचारी वाली हो गइल बा. बिहार के एगो चर्चित अखबार में विनय आनन्द के निजी फोन नम्बर कवनो प्रशंसक छपवा दिहलसि. ओकरा बादे से विनय आनन्द काम पर लाग गइल बाड़े. तीन दिन में करीब तीस हजार फोन, मिस कॉल, भा एसएमएस उनका लगे आ गइल.\nपवन सिंह के फिल्मन के नाम के मजेदार खेल\nपवन सिंह के फिल्मन के कुछ टाइटिल बहुते शगुनिया साबित भइल बाड़ी स. जइसे तोहरे नाम उनका तीन गो फिल्मन में शामिल रहल, रंगली चुनरिया तोहरे नाम की, मेंहदी रचाइब तोहरे नाम की, उमरिया कइली तोहरे नाम, आ तीनो सफल रहली स. रंगली चुनरिया त पवन सिंह के पहिलका फिल्म रहुवे.\nदू गो हीरोइनन का साथे लोफरई करीहे निरहुआ\nभोजपुरी फिल्म लोफर में पहिला बेर मोनालिसा आ रहल बाड़ी दिनेश लाल यादव निरहुआ आ पाखी हेगडे का बीच में. नायक निरहुआ दुनु का साथे रोमांस लड़इहे. निरहुआ का साथे एह दुनु हीरोइनन के ले आवे के श्रेय लोफर के प्रस्तुत कर्ता संजय सिन्हा के बा जे फिल्म का शुरु होखते तय कर लिहले रहन कि एह फिल्म में दुनु हीरोइनन के पेश करीहें.\nमहुआ टीवी पर मनोज तिवारी फिल्मोत्सव


भोजपुरी फिल्म ‘घुस के मारब’ के म्यूजिकल लांचिंग – Anjoria\nडी.एस. फिल्म इंटरटेनमेंट के बैनर तले बने जात भोजपुरी फिल्म ‘घुस के मारब’ के भव्य म्यूजिकल लांचिंग पिछला दिने वीरा देसाई (मुंबई) के एम्पायर स्टूडियो में मशहूर गायक उदित नारायण के गावल टाईटल गीत रिकार्ड कर के कइल गइल. संगीतकार परिवेश-दर्पण, गीतकार राना सिंह आ निर्देशक जितेन्द्र सुमन हउवें. जितेन्द्र सुमन एह फिल्म के संवादो लिखले बाड़ें. कहानी पटकथा शिवम तिवारी के लिखल ह जे एकर नायको बाड़न आ एहसे पहिले ‘फौजी’ जइसन बहुचर्चित फिलिम में काम कर चुकल बाड़ें.


भोजपुरी खातिर एगो बड़हन आन्दोलन चलवला के जरूरत : सदानन्द शाही – Anjoria\nअप्रैल 21, 2015 अक्षर सम्मान, अवधेश प्रधान, जयकान्त सिंह जय, नीरज सिंह, पाती, प्रकाश उदय, भगवती प्रसाद द्विवेदी, भोजपुरी, सदानन्द शाही, सम्मेलन\n(बाँए से जनार्दन राय, अवधेश प्रधान, प्रकाश उदय, भगवती प्रसाद द्विवेदी, सदानन्द शाही आ अशोक द्विवेदी)\nविश्व भोजपुरी सम्मेलन के बलिया इकाई अउर पाती सांस्कृतिक मंच के एगो बड़हन आयोजन पिछला अतवारा का दिने बलिया के टाउन हाल बापू भवन में भइल.\nएह आयोजन के पहिला सत्र में पाती संपादक डा॰ अशोक द्विवेदी, प्रो॰ अवधेश प्रधान आ प्रो॰ सदानन्द शाही का हाथै एह साल के “पाती अक्षर सम्मान ” डा॰ प्रकाश उदय आ डा॰ भगवती प्रसाद द्विवेदी के दिहल गइल.\nभोजपुरी दिशा बोध के पत्रिका ‘पाती’ के 75 वां अंक प्रकाशित भइला के संदर्भ में ‘पाती आ भोजपुरी कथा साहित्य’ विषय पर एगो परिचर्चा करावल गइल जवना में कुँवर सिंह विश्वविद्यालय के भोजपुरी विभागाध्यक्ष डा॰ नीरज सिंह, भीमराव अंबदेकर बिहार विश्वविद्यालय के भोजपुरी विभागाध्यक्ष डा॰ जयकान्त सिंह जय, डा॰ रघुवंश मणि पाठक, डा॰ भगवती प्रसाद द्विवेदी, डा॰ प्रकाश उदय, डा॰ कमलेश राय वगैरह भोजपुरी कथा साहित्य के नवका रचनाशील विविधता के उजागर करे के दिसाईं पाती पत्रिका के लगातार काम कइला के सराहना कइल गइल.\nमुख्य अतिथि प्रो॰ सदानंद शाही आ अध्यक्ष प्रो॰ अवधेश प्रधान ‘पाती’ के प्रेम कथा विशेषांक के संदर्भ में विस्तार से चरचा करत कहनी कि २४ गो कहानीकारन के बहुरंगी कहानियन के एह बिटोर में भोजपुरी के सगरी विविधता अपना सांस्कृतिक चेतना का साथे सामने आइल बा. प्रेम के अनगिनत रूप के कहानीकार एह कहानियन में ओकरा खासियत का साथे चित्रित कइले बाड़े.\nप्रो़ सदानंद शाही के कहना रहल कि भोजपुरी भलही आज आपन असर समाज के हर वर्ग पर जमवले जात बिया बाकिर एकरा के संवैधानिक मान्यता दिआवे खातिर एगो बड़हन आन्दोलन खड़ा कइला के जरूरत बा. एकरा के कानूनी रूप से सकार लिहल जाव एह खातिर जरूरी बा कि भोजपुरी में हर तरह के लेखन सामने आवे. दोसरो भासा से मजगर रचना के अनुवाद भोजपुरी में होखत रहे के चाहीं.\nसम्मेलन के पहिला सत्र के अध्यकता करत प्रो॰ अवधेश प्रधान के कहना रहल कि भोजपुरी कविता आ कथा साहित्ये भर ना. बलुक भोजपुरी रचनाशीलता के समहर रूप में परोसे में पाती पत्रिका के महती योगदान रहल बा. जनपदीय भाषा साहित्य के एह नवजागरण के श्रेय ‘पाती’ पत्रिका के जाता.\nदोसरका सत्र में पाती अक्षर सम्मान से डा॰ प्रकाश उदय आ डा॰ भगवती प्रसाद द्विवेदी के सम्मानित करत नारियल, शाल, प्रमाणपत्र आ स्मृति चिह्न दिहल गइल.\nकार्यक्रम मेंं शैलेंद्र मिश्र आ ओमप्रकाश भोजपुरी गवनई परोसले जवना के सभे आनन्द लिहल. खास क के भोजपुरी राष्ट्रगीत बटोहिया के.\nसमारोह के आखिरी आ तिसरका सत्र में कुबेर नाथ मिश्र विचित्र के अध्यक्षता में कवि सम्मेलन के आयोजन भइल. एह में दयाशंकर तिवारी, भालचंद्र त्रिपाठी, कमलेश राय, भगवती प्रसाद द्विवेदी, शशि प्रेमदेव, प्रकाश उदय, कन्हैया पाण्डेय, शत्रुघ्न पाण्डेय, विजय मिश्र, शिवजी पाण्डेय रसराज, नवचन्द तिवारी, बी एल शर्मा मृदुल, विजय शंकर पाण्डेय, हीरालाल हीरा, शिवपूजन लाल विद्यार्थी, अशोक तिवारी, अशोक द्विवदी, त्रिभुवन प्रसाद सिंह प्रीतम, गिरिधर , जनार्दन राय ने काव्य पाठ किया। सम्मेलन में डा. नीरज सिंह, डा. जयकांत सिंह, डा. ब्रजभूषण डा. रघुवंशमणि पाठक आदि करुण, शुभचिन्तक कलंकी आपन आपन कविता सुना के तरह तरह के रस के सवाद सुनेवालन के चखवले.\nसबेरे दस बजे से शुरू भइल कार्यक्रम साँझ छह बजे ले चलल आ सहज भाव से एकर बढिया संचालन कइलन कौशल कुमार सिन्हा.\nचौधरी कन्हैया प्रसाद सिंह के निधन\nसारा जग जीत गइली मीत रे, घरवे में हार हो गइल.\nOne thought on “भोजपुरी खातिर एगो बड़हन आन्दोलन चलवला के जरूरत : सदानन्द शाही”\nअप्रैल 21, 2015 को 8:48 पूर्वाह्न पर\nबहुत – बहुत बधाई। पाती के संघर्ष आ भोजपुरी प्रेम एक दिन जरूर सफल होइ….


Purvanchal s heroines which were heavily influenced by acting on the film screen Bhojpuri: फ़िल्मी पर्दा पर गर्दा उड़ावे वाली पूरब के हिरोइन लोग\nशत्रुघ्न सिन्हा, मनोज बाजपेयी, सुशांत सिंह राजपूत के अलावा पूर्वांचल से कोई भी बड़ा हीरो फिलिम में धमाल ना मचइलस, लेकिन बात अगर हीरोइन के कइल जाव त प्रियंका चोपड़ा से लेके सोनाक्षी सिन्हा तक आपन नाम बनावे में कामयाब रहली.\nजब फिल्म इंडस्ट्री के बात होला त सबसे पहिले हीरो आ हीरोइन के हीं चेहरा जेहन में उभरेला. फेर चर्चा चलेला कि फलनवा जगह के कलाकारन के मायानगरी में ढेर दबदबा बा, फलनवा राज्य के लोग इंडस्ट्री में बड़ा कम बा. अब जइसे उदाहरण के तौर पर देखीं त बिहार से सशक्त अभिनेता त हिन्दी फिल्म इंडस्ट्री में ढेर बाड़ें बाकिर बिहारी हीरो लोग बड़ा कम बा. शत्रुघ्न सिन्हा, मनोज बाजपेयी आ सुशांत सिंह राजपूत ही कुछ नाम बा जिनका के इंडस्ट्री हीरो के तौर पर काम देहलस आ लोग सुपरस्टार के रूप में स्वीकार कइलस.\nरविकिशन भी बॉलीवुड में हीरो के रूप में ना उभरलें. अखिलेन्द्र मिश्रा, संजय मिश्रा भा पंकज त्रिपाठी के भी लोग एगो सशक्त अभिनेता के रूप में जानेला लेकिन जवन एगो कसौटी हिन्दी फिल्म उद्योग में सेट कइल गइल बा, ओह में एह दमदार कलाकार के चरित्र अभिनेता के टैग से बांध दिहल गइल बा. भोजपुरी फिल्मन में स्थिति अलग बा. अलबत्ता उ गायक से अभिनेता बनल लोग के प्रमुखता वाली इंडस्ट्री बा, एही से मनोज तिवारी, निरहुआ, खेसारी आ पवन सिंह हीरो बाड़े.\nहीरोइन लोग के भी मोटा मोटी इहे कहानी बा. अधिकांश लोग करेक्टर रोल में खपल बा बाकिर कुछ लोग फ्रंट लाइन में आके आपन सशक्त उपस्थिति दर्ज करवले बा. आज पूरब के राज्य से पश्चिम में गइल अइसने कुछ अभिनेत्री के बात होई जे आपन सफलता के झण्डा गड़ले बा. पुरनका में कुमकुम एगो हिरोइन रहली जे बिहार के शेखपुरा बिहार के रहली आ 50-70 के दशक में मशहूर भइली. कुमकुम पहिला भोजपुरी फिल्म ‘गंगा मैया तोहे पियरी चढ़इबो’ में भी हिरोइन रहली. पुरनके जमाना के हिरोइन पद्मा खन्ना भी रहली जे हिन्दी आ भोजपुरी फिल्मन में हिरोइन के रोल कइली.\nनयका दौर के बात कइल जाव त सबसे बड़ नाम बा प्रियंका चोपड़ा जोनस के. प्रियंका मिस वर्ल्ड बनला के बाद हिन्दी फिल्म के सफल हिरोइन आ फेर हॉलीवुड के भी चर्चित हिरोइन के रूप में आपन अइसन पोजीशन बनवले बाड़ी कि उनका संघर्ष आ सफलता के देख के लइकी सभ प्रेरणा ले ली. प्रियंका के जन्म 1982 में जमशेदपुर, बिहार (अब झारखंड) में भइल. उ 2000 में मिस वर्ल्ड के क्राउन जितली. 2003 में सनी देओल के साथे फिल्म ‘द हीरो’ से डैब्यू कइली आ फेर कबो पीछे पलट के ना देखली. उनका जीवन में नया मोड़ आइल जब उ 2015 में अमेरिकन टीवी सीरीज क्वान्टिको में मुख्य भूमिका कइली आ अपना अभिनय खातिर दु गो अवॉर्ड पवली. फेर त प्रियंका इंटरनेशनल शख्सियत हो गइली. साल 2018 में उ अमेरिकन सिंगर निक जोनस से बियाह कइली आ उहवें सेटल हो गइली.\nदोसरका नाम सोनाक्षी सिन्हा के बा जे बिहार से बाड़ी बाकिर पैदा मुंबई में भइली. सोनाक्षी प्रसिद्ध अभिनेता आ बिहारी बाबू के नाम से मशहूर शत्रुघ्न सिन्हा के बेटी हई आ हिन्दी फिल्म उद्योग में आपन एगो खास मुकाम बनवले बाड़ी. सोनाक्षी आपन डैब्यू सलमान खान के साथे उनकर फिल्म दबंग से कइली आ देखते देखत लोग के नजर में आ गइली. उनके कई गो सफल फिल्म आइल जे में उ आपन अभिनय के दमखम देखवली. उनकर अगिला फिल्म अजय देवगन के साथ आवे वाला बा- भुज- प्राइड ऑफ इंडिया.\nअगिला नाम बा भागलपुर बिहार के रहे वाली नेहा शर्मा के. नेहा के पिता कॉंग्रेस के नेता हवें आ नेहा फिल्म इंडस्ट्री के एगो नामचीन हिरोइन. नेहा साउथ इंडिया के तेलुगू फिल्म 'चिरुता’ से करियर शुरू कइली आ 2010 में इमरान हाशमी के ऑपोजिट क्रुक फिल्म से हिन्दी फिल्म में डैब्यू कइली. नेहा के अभिए कलर्स वूट ओटीटी पर ‘इलीगल’ वेबसीरीज आइल रहल ह जवना खातिर उनके बड़ा पसंद कइल गइल ह.\nटीवी के दुनिया के साथे भोजपुरी फिल्म उद्योग में बड़ा नाम कमाए वाली एगो हिरोइन श्वेता तिवारी बाड़ी. श्वेता के जन्म बेला प्रतापगढ़ में भइल आ उ टीवी जगत में 1999 में कदम रखली बाकिर 2001 से प्रसारित होखे वाला सीरियल कसौटी जिंदगी के में बिंदिया के रोल कs के मशहूर हो गइली. श्वेता बाद में भोजपुरी फिल्मन के ओर रुख कइली आ बहुते सफल फिल्म देली. श्वेता अपना टीवी आ फिल्मी करियर के अलावा निजी जिंदगी में उठत विवादन खातिर भी जानल गइली.\nभोजपुरी फिल्म जगत के एगो खूबसूरत आ सफल हिरोइन आम्रपाली दुबे भी एगो सामान्य परिवार से सफल अभिनेत्री के सफर तय करे में खूबे संघर्ष कइले बाड़ी. 1987 में गोरखपुर में जनमल आम्रपाली के टीवी में पहिला ब्रेक सात फेरे से मिलल जेकरा बाद उ कईगो सीरियल में खूब पसंद कइल गइली. उनके बड़ सफलता मिलल जब ऊ 2014 में निरहुआ के फिल्म निरहुआ हिन्दुस्तानी में सेकंड लीड में नजर अइली. एकरा बाद त उनके आ निरहुआ के जोड़ी एतना हिट भइल कि आजतक ई जोड़ी सफल हो रहल बा लगभग 25 से ऊपर फिल्म दे चुकल बा.\nटीवी आ भोजपुरी फिल्मन के बड़ हिरोइन जे अपना बोल्ड अंदाज आ दमदार अभिनय खातिर बहुत पसंद कइल जाली, उनकर नाम ह अक्षरा सिंह. अक्षरा सिंह के जनम बिहार के पटना में भइल. उनके माई-बाप दुनू जाना थियेटर आ फिल्म के अभिनेता ह लोग. अक्षरा आपन स्क्रीन डैब्यू रविकिशन के ऑपोजिट फिल्म सत्यमेव जयते से कइली आ ओकरा बाद लगातार हिट पर हिट फिल्म देहली. उ भोजपुरी फिल्म मे हिट भइला के बाद 2015 में जीटीवी के शो काला टीका में लीड रोल कइली आ खूब देखल गइली. अक्षरा अब गायकी में भी आपन दमखम देखा रहल बाड़ी आ ए बेरा डिजिटल पर सबसे ज्यादा सुने जाए वाली भोजपुरिया स्टार सिंगर भी बनल बाड़ी.\nफ़िल्मी पर्दा पर गर्दा उड़ावे वाली पूरब के एह हिरोइन लोग से पूरब के ओह लइकियन के बल आ प्रेरणा मिलत बा जेकर सपना बा हिरोइन बनल. एह इलाका के अभिभावक लोग के नजरिया भी अब बदलल बा. एगो समय रहे जब नाटक में जनाना पार्ट भी मरदने करे बाकिर अब त थियेटर आ नाट्य संस्थान से एगो अच्छा तादाद में लड़की लोग जुड़ रहल बा आ बॉलीवुड में छा जाए के सपना संजो रहल बा.


निर्देशांक: 43°N 12°E / 43°N 12°E / 43; 12\nइटली के लोकेशन (गहिरा हरियर)\n– यूरोप (हल्का हरियर & गहिरा सलेटी) में\n– यूरोपियन युनियन (हल्का हरियर) में – [संकेत]\n301,338 किमी2 (116,347 वर्ग मील) (71वाँ)\n201.3/किमी2 (521.4/वर्ग मील) (63rd)\n$2.233 trillion  (12वाँ)\n2.181 trillion (8वाँ)\nइटली (अंगरेजी: Italy) यूरोप में एगो देस बाटे। एकर राजधानी रोम हवे। भूमध्य सागर के बीचोबीच मौजूद ई देस, मुख्य रूप से प्रायदीप हवे आ एकर जमीनी बाडर फ्रांस, स्विट्जरलैंड, ऑस्ट्रिया, स्लोवेनिया, सैन मरीनो, आ वेटिकन सिटी के साथे बाद। इटली के बिस्तार लगभग 301,338 किमी2 (116,347 वर्ग मील) एरिया पर बाटे आ ई मुख्य रूप से समशीतोष्ण जलवायु वाला आ भूमध्य सागरीय जलवायु इलाका हवे। इहाँ के जनसंख्या लगभग 61 बा आ एह हिसाब से ई यूरोपियन यूनियन में चउथा आ दक्खिनी यूरोप में सभसे ढेर जनसंख्या वाला देस बाटे।\nइटली के लोकेशन दक्खिनी यूरोप में बा, 35° से 47° N अक्षांस आ 6° से 19° E देशांतर के बिचा में ई देस बिस्तार लिहले बा। इटली के उत्तर में एकर सीमा फ्रांस, स्विट्जरलैंड, ऑस्ट्रिया आ स्लोवेनिया से मिले ला आ ई सीमा मोटामोटी रूप से आल्प्स परबत के जलबिभाजक के सहारे बाटे, पहाड़ी इलाका के घेरा में इहाँ के पो घाटी आ वेनेसियाई मैदान बाटे। एकरा दक्खिन में ई पूरा प्रायदीपी भाग हवे जेकरा के इटैलियन प्रायदीप कहले जाला आ भूमध्य सागर में दू गो बड़हन दीप बाड़ें सिसिली आ सार्डीनिया। इनहन के अलावे अउरी कई गो छोटहन दीप भी बाड़ें। संप्रभु राज्य सैन मरीनो आ वेटिकन सिटी दुनों इटली देस के एन्क्लेव हवें, मने कि एह देसन के चारो ओर इटली के सीमा बा। कैंपियोने दि'इटालिया नाँव के एन्क्लेव, जे इटली के हिस्सा हवे, स्विट्जरलैंड के भीतर बा।\n↑ "National demographic estimate, दिसंबर 2016". ISTAT. ओरिजनल से6अगस्त 2017 के पुरालेखित. पहुँचतिथी 23 अक्टूबर 2017url-status=live. Check date values in: |accessdate= (मदद)\n↑ 2.0 2.1 "Archived copy". ओरिजनल से 8 February 2018 के पुरालेखित. पहुँचतिथी 2018-01-12 url-status=live. Missing pipe in: |accessdate= (मदद); Check date values in: |accessdate= (मदद)CS1 maint: archived copy as title (link)\n↑ 3.0 3.1 "Report for Selected Countries and Subjects". www.imf.org.\n↑ "Gini coefficient of equivalsed disposable income (source: SILC)". Luxembourg: Eurostat. 15 जून 2017url-status=live. ओरिजनल से4मार्च 2016 के पुरालेखित. पहुँचतिथी 24 जून 2017. Check date values in: |date= (मदद)\n↑ "2016 Human Development Report" (PDF). United Nations Development Programme url-status=live. 2016. ओरिजनल (PDF) से 22 मार्च 2017 के पुरालेखित. पहुँचतिथी 23 मार्च 2017. Missing pipe in: |publisher= (मदद)\nई इटली-संबंधी लेख एगो आधार बाटे। जानकारी जोड़ के एकरा के बढ़ावे में विकिपीडिया के मदद करीं।\n"https://bh.wikipedia.org/w/index.php?title=इटली&oldid=692705" से लिहल गइल\nएह पन्ना पर आखिरी बेर संपादन 11 मई 2021 के 08:47 बजे भइल रहल।


एह लेख में लिखल बात के सही होखला के प्रमाण खातिर अउरी संदर्भ या स्रोत के उद्धरण दे के लिखे के जरूरत बाटे। बिस्वस्नीय स्रोत आ संदर्भ के उद्धरण दे के एह लेख के बेहतर बनावे में मदद करीं। बिना स्रोत-संदर्भ के लिखल जानकारी के केहू भी संदेह की आधार पर चुनौती दे सकेला आ अइसन चीज हटा दिहल जाई। (जनवरी 2018)\nएह जिला के मुख्यालय जे एही नाँव के बा, खातिर, गोपालगंज देखल जाय।\nगोपालगंज जिला के बिहार में लोकेशन\nगोपालगंज जिला भारत के बिहार राज्य के 39 गो जिला सभ में से एगो जिला बा। ई जिला सारण प्रमंडल के अन्तर्गत आवेला, जेकर जिला मुख्यालय गोपालगंज शहर में स्थित बा। एह जिला में पर्यटन दर्शनीय स्थल के रूप् में थावे दुर्गा मंदिर, घोडा घाट दुर्गा मंदिर,सिंहासनी दुर्गा मंदिर,बंगलामुखी दुर्गा मंदिर,शिव मंदिर,रामबृक्ष धाम,बुदध मंदिर,हनुमान मंदिर मशहुर बा । एह जिला में मुख्यरूप से भोजपुरी आ गौण रूप से हिंदी बोलल जाला।\n3 मुख्य शहरी केंद्र\n9.2 दिघवा दुबौली\n9.4 गणेश स्थान मांझा\n9.5 विनोद खरेंया\nसमृद्ध इतिहासी पृष्ठभूमि औरी शानदार संस्कृति वाला एगो खूबसुरत जिला के रूप में विख्यात बा- गोपालगंज। आपन बहादुरी औरी लोगन के आजादी से प्यार करे वाला मल्ल वंश के नांव भी एह गोपालगंज से जुड़ल बा। प्रागैतिहासिक काल में, गोपालगंज नेपाल देश के हिस्सा रहे। खाली इहे ना नेपाल राजतंत्र सरयू नदी के किनारे तक ले रहे, जवन आज सीवान जिला कहलाला। सीवान के मतलबे होला- सीमा। 1875 ई. तक गोपालगंज एगो छोट इलाका रहे, जवन ओही साल में पुरनका सारण (एकरा अन्तर्गत वर्तमान में गोपालगंज, सीवान औरी छपरा जिला आवेला) जिला के एगो अनु्मंडल बनल। 02 अक्टुबर, 1973 के सारण से अलग होखे एगो स्वतंत्र जिला बनल।\nपुरनका सारण जिला के इतिहास ही गोपालगंज के इतिहास भी ह। संयुक्त सारण जिला आर्य सभ्यता के आवेवाला मुख्य रास्ता में से एगो ह।\nवैदिक साहित्य में संरक्षित एगो परंपरा के अनुसार, विदेह लोग सरस्वती नदी के पूरब की ओर चलल शुरु कइले औरी चलत-चलत गंडक नदी के किनारे आ गईल लोग। ओहिजा पहुंचला पर आग के देवता "अग्नि" ओह लोगन से कहले कि एह जलधारा के पूरब में रउआ सभे बस जाईं औरी एह जगह के स्वर्गमय बना दीं। अग्नि देवता के बात मान के विदेह लोग नदी के दूसरा तरफ यानि कि पूरबी किनारे पर जाके एगो शक्तिशाली राज्य के स्थापना कइल लोग ; एहु बात के संभावना भी व्यक्त कइल जाला कि अधिकांश लोग तो गंडक पार कर लिहल लोग लेकिन ओहिमें से कुछ लोग पुरनका सारण (जवन रास्ता में ही पड़त रहे) में ही रुक गईले।\nगोपालगंज जिला भूगोलीय रूप से 26° 12 से 26° 39 उत्तरी अक्षांश औरी 83° 54 से 84° 55 पूरबी देशांतर में स्थित बा। एह जिला के कुल क्षेत्रफल 2033 वर्गकिलोमीटर औरी कुल जनसंख्या इक्कीस लाख उनचास हजार तीन सौ तैंतालिस [2,149,343 (2001 के जनगणना के अनुसार)]\nउत्तर: पूरबी (मोतिहारी) और पश्चिमी चंपारण (बेतिया) जिला\nदक्खिन: सिवान औरी सारण जिला\nपूरब: पूरबी चंपारण और मुजफ्फरपुर जिला\nपश्चिम: उत्तर प्रदेश\nमुख्य शहरी केंद्र[संपादन करीं]\nगोपालगंज, मीरगंज, बरौली, कटेया, विजयीपुर, कुचायकोट, विनोद खरेंया, सासामुसा, थावे, माँझागढ़, महम्मदपुर, दिघवा-दुबौली, ऊँचकागाँव, फुलवरिया, हथुआ, भोरे, बड़कागाँव।\nगोपालगंज के जलवायु विविधतापूर्ण हवे। गर्मी के मौसम में ई जिला बहुते गर्म आ शुष्क हो जाला। खूब जोर से लू चले लागेला औरी तापमान कबो-कबो 45 डिग्री सेल्सियस तक पहुँच जाला। मानसून के समय में लगभग 500 मिमी तक बारिश होवेला, जवना के चलते जाड़ा के मौसम में तापमान ठीक-ठाक रहेला (हालांकि, ग्लोबल वार्मिंग के चलते गर्मी और जाड़ा वर्तमान समय में जादा ही पड़ रहल बा)। एह जिला में औसत वर्षा लगभग 290 मिमी होला, औरी तापमान 10 से 45 डिग्री सेल्सियस के बीच रहेला।\n2001 के जनगणना के अनुसार: कुल जनसंख्या: 2,149,343 (राज्य के जनसंख्या के 2.59%)\nजनसंख्या घनत्व: 1057\nपुरूष: 1,072,151 (49.89%)\nऔरत: 1,077,192 (50.12)\nशहरी जनसंख्या: 130,536 (6.07%)\nगँवई जनसंख्या: 2,018,807 (93.93%)\nअनुसूचित जाति के प्रतिशत: 12.43%\nअनुसूचित जनजाति के प्रतिशत: 0.29%\nलिंग अनुपात: 1005\nगोपालगंज में मुख्य रूप से ऊँख (गन्ना), दलहन, धान, गेहूँ और विभिन्न प्रकार के तरकारी (सब्जी) के उत्पादन होला। बागवानी भी होखेला किंतु बहुत ही सीमित रूप से। इहाँ मुख्य रूप से ऊँख के उत्पादन होखला के कारण कई गो चीनी मिल बाड़ी सन, जेहिमे गोपालगंज शहरिया में स्थित विष्णु सुगर मिल सबसे प्रमुख बा। एकरा अलावे कई गो कोल्ड स्टोरेज भी बाड़ी सन।\nकुछ साल पहिले तक त गुणात्मक शिक्षा के क्षेत्र में गोपालगंज के कवनो ज्यादा नाम ना रहे। लोग आपना बचवा सभे के आगे पढ़ावे के खातिर दिल्ली, इलाहाबाद, पटना इत्यादि जगहन पर भेज देत रहे लोग। हालांकि अभियो स्थिति में कवनो ज्यादा सुधार नईखे, लेकिन पहिले से स्थिति बेहतर बा। वर्तमान में एहिजा स्थित विद्यालय/महाविद्यालय में से अधिकांश सरकार द्वारा चलावल जाला। कुछ स्कूल निजी ट्रस्ट और व्यक्ति द्वारा भी संचालित बाटे। लगभग सारा स्कूल या त केंद्रीय माध्यमिक शिक्षा बोर्ड (सीबीएसई) या बिहार विद्यालय परीक्षा समिति से जुड़ल बाड़ल सन। कहे खातिर त अधिकांश निजी विद्यालय अंगरेजी माध्यम से शिक्षा देवे के दावा करेलन सन, लेकिन वास्तविकता एहिसे कोसो दूर बा। सरकारी विद्यालय में से अधिकांश के माध्यम हिंदी बा। दसवीं तक के पढ़ाई के बाद अधिकांश लईका-लईकी इंटरमीडिएट के पढ़ाई करे खातिर कला, विज्ञान में से ही कवनो एगो मुख्य रूप से चुनेला। वाणिज्य के पढ़ाई के एहिजा बहुत सही माहौल औरी सुविधा उपलब्ध नईखे। गोपालगंज मुख्य रूप से माध्यमिक स्तर तक के शिक्षा खातिर सही बा। एह स्तर तक के स्कूलन में भी.एम.उच्च विद्यालय, डी.ए.वी उच्च विद्यालय, केन्द्रीय विद्यालय (वर्तमान में ई गोपालगंज शहर के भी.एम.उच्च विद्यालय के प्रांगण में स्थित बा), सैनिक स्कूल, गोपालगंज (ई हथुआ में स्थित बा), जवाहर नवोदय विद्यालय औरी डी.ए.वी. पब्लिक स्कूल (थावे में स्थित) प्रमुख बाड़ी सन। एह जिला में लगभग 290 प्राथमिक विद्यालय, 100 माध्यमिक विद्यालय, 08 उच्चचर माध्यमिक विद्यालय, 05 महाविद्यालय, 01 औद्योगिक प्रशिक्षण संस्थान और 01 पॉलिटेक्नीक महाविद्यालय बाटे। स्नातक-स्तरीय शिक्षा के बादा आगे पढ़ाई करेके खातिर लईकन के बाहर जाएके पड़ेला।\nएह जिला के मुख्य पर्व पूरा बिहार के तरह छठ पर्व ह। कातिक के महीना में होखेवाला छठ के धूमधाम औरी मान्यता त एहिसे पता चल जाला कि बिहार जाए वाली कवनो गाड़ी में तीन महीना पहिलहि सीट आरक्षित हो जाला। औरी जे टिकट ना करा पवले होला उ केहु तरह से भी जाए के मन बना ले ला। बाहर काम करे वाला मनई भले साल में कबो घर ना जा पावे लेकिन छठ में जरुरे घर जाए के कोशिश करेला। एकरा अलावे दीवाली, गोधन-पूजा, होली, रक्षा-बंधन, राम-नवमी, दुर्गा-पूजा (अक्टूबर-नवंबर) इत्यादि सगरे पर्व बहुते धूम-धाम से मनावल जाला। रक्षा-बंधन दिन गोपालगंज शहरिया में महावीर अखाड़ा के जुलूस त देखले बनेला।\nपर्यटन स्थल[संपादन करीं]\nगोपालगंज जिला मुख्यालय से मात्र छः किलोमीटर के दूरी पर सिवान जाएवाला राजमार्ग पर थावे नाम के जगहा बा । ओहिजा माई थावेवाली के बहुते पुरान मंदिर बा। माई थावेवाली के सिंहासिनी भवानी, थावे भवानी भा रहषु भवानी ओ कहल जाला। चईत के महीना में एहिजा बहुते बड़हन मेला लागेला। मंदिरे के बगल में एगो बहुत ही बड़हन पेड़ बा, जवना के अबले वनस्पतीय वर्गीकरण नईखे हो पावल।\nदेशो-विदेश में रहेवाला लोग जब साल-दूसाल पर अपना घरे आवेला तब ऊ थावेवाली माई के दर्शन करे जरुर आवेला।. बाकिर अफ़सोस एह बात के बा कि एतना महातम के बावजूद एह स्थान के सही तरीका से विकास नईखे भइल। आम जनता आ प्रशासन के मिलजुल के एह स्थान के समुचित विकास के कोशिश करे के चाहीं जेहसे कि माई के स्थान विश्व का मानचित्र पर एगो महत्बपूर्ण दर्शनीय जगह बन जावे।\nदिघवा दुबौली[संपादन करीं]\nगोपालगंज से 40 किलोमीटर दक्खिन-पूरब तथा छपरा से मशरख जाए वाली रेल लाईन पर 56 किलोमीटर उत्तर में दिघवा-दुबौली एगो जगह बा, जहांपिरामिड के आकार के दुठो टीला बा। अईसन मानल जाला कि एकर निर्माण एहिजा शासन कर रहल चेर राजा लोग बनवले रहे।\nगोपालगंज से 24 किलोमीटर उत्तर-पछिम में झरही नदी के किनारे हथुआ महाराजा के बनवावल किला अब खंडहर हो गईल बा। ई गाँव पहिले हथुआ नरेश के गतिविधियन के केंद्र रहे। किला के चारु ओरी बनल खड्डा अब भर चुकल बा। किला के सामने बनल टीला हथुआ राजा के मेहरारु द्वारा सती होखे के गवाह बा।\nगणेश स्थान मांझा[संपादन करीं]\nगोपालगंज से 26 किमी पछिम में भोरे-कटेया रोड पर स्थित एह गांव के महिमा भगवान गणेश के प्राचीन मंदिर के चलते बा। जहां हर बरिस माघ के चौथ से एक महीना तक बड़हन मेला लागेला। आसपास ही ना बल्कि दूरदराज के इलाकन में भी एह मंदिर के महात्तम एतना बा कि पूरा माघ भर लोग एहिजा आवेला। लकड़ी के सामान खातिर भी इहां लागे वाला मेला के बहुते प्रसिद्धी बा।\nविनोद खरेंया[संपादन करीं]\nगोपालगंज से 21 किलोमीटर पछिम में इ एगो छोटहन गाँव बा, जहाँ दुर्गा माई के एगो बड़ा निमन मंदिर बनल बाटे।\n"https://bh.wikipedia.org/w/index.php?title=गोपालगंज_जिला&oldid=699973" से लिहल गइल\nजनवरी 2018 से लेख जिनहन में अउरी संदर्भ चाहत बा\nएह पन्ना पर आखिरी बेर संपादन 15 अक्टूबर 2021 के 13:59 बजे भइल रहल।


आरा के एगो अदालत में दायर मुकदमा में हाजिर ना भइला का बाद अदालत टी सीरिज के निर्माता दर्शन कुमार समेत तेरह लोग का खिलाफ गिरफ्तारी वारंट जारी कर दिहले बिया. बाबू बाजार के रहे वाला आ भोजपुरिया सेना के राष्ट्रीय अध्यक्ष प्रभात कुमार सिंह अदालत में मुकदमा दायर करवले बाड़न जवना खातिर ओह लोग के अदालत में समन कइल गइल रहे बाकिर ऊ लोग आइल ना जवना का बाद गैर जमानती गिरफ्तारी वारंट जारी भइल बा.\nबिहार, मनोरंजन में प्रकाशित किया गया | Tagged अश्लील गाना\t| Leaveareply\nपिछला तीसन साल से बालीवुड के क्रेज रहल रेखा मंगल का दिने राज्यसभा के सदस्यता के शपथ लेबे चहुँपली त उनुका के देखेवालन के भीड़ लाग गइल. एह भीड़ में संसद के सुरक्षा कर्मी, मीडिया के लोग आ कुछ सांसदो रहलें.\nरेखा के सरकार राज्यसभा के सदस्य मनोनीत कइले रहे जवना के राष्ट्रपति से मंजूरी मिल गइला का बाद आजु शपथ लेबे रेखा संसद भवन चहुँपली. सत्तावन साल के रेखा में आजुओ अनेके नयकी हिरोइनन से बेसी खिंचावट बा.\nशपथ लेबे खातिर जब उनकर नाम पुकारल गइल त सगरी लोग मेज थपथपा के उनुकर स्वागत कइल जबकि उपराष्ट्रपति हामिद अंसारी उनुका के वेलकम कहलें. शपथ लिहला का बाद रेखा प्रधानमंत्री मनमोहन सिंह, नेता विपक्ष अरूण जेटली आ कुछ अउरी सांसद के अभिवादन कइली आ कुछ देर ले संसद में अपना ला निर्धारित सीट संख्या निनानबे पर बइठ के कार्यवाही में शामिल भइली. उनुका के सांसद जावे अख्तर से कुछ पुरजी लेत देत देखल गइल.\nदेश-दुनिया, मनोरंजन में प्रकाशित किया गया | Tagged मनोनीत सदस्य, राज्यसभा, रेखा\t| Leaveareply\nPosted on अप्रैल 7, 2012 by Anjoria\nPosted on मार्च 22, 2012 by Anjoria\nउत्तर प्रदेश, खेल, देश-दुनिया, बिहार, मनोरंजन, Uncategorized में प्रकाशित किया गया | Tagged टटका खबर, news in bhojpuri\t| Leaveareply\nRT @vinay9466: PM @narendramodi जी का भ्रष्टाचार के उपर १ और सर्जिकल स्ट्राइक!!! What is e-RUPI ? | PM Modi Launches Digital Payment Soluti…3hours ago\nRT @KreatelyMedia: मिशनरी और मजहबी किसी अपने के लिए मांगते हैं , तो 'Donation-ज़कात' के नाम पर दिल खुल जाते हैं...आप सोचिए ज़रा और कुछ कीजि…4hours ago\nRT @amar_surana: चपत लगाकर समझाईश दीजिये। twitter.com/Sandeep9133299…4hours ago\nRT @HinduITCell: हिन्दू है तो आवाज़ दबाओगे? @DelhiPolice यह कैसा इंसाफ़ हुआ आपका, जब चाँदनी चौक का मन्दिर विकास कार्य के नाम पर ध्वस्त किया…4hours ago\nRT @anilkohli54: A country which was accustomed to look forward only for 1 odd Medal from Olympics is today willing & screaming for Gold Me…4hours ago


टाइम टाइम के बाति ह, अब टाइमिंगो गलत होखे लागल बा : बतंगड़ – 83 – Anjoria\nपिछला हप्ता आपन बतंगड़ अधवे पर छोड़ले रहीं कि अगिला बेर एकरा के पूरा करब. बाकिर आजु के दुनिया में एक हप्ता बहुते लमहर हो जाला. चुनाव बीतते गुजरात के दलित समस्या, हरियाणा के जाट आरक्षण समस्या, पंजाब के नशाखोरी समस्या वइसहीं गायब हो जाला जइसे कबो गदहा का मूड़ी पर से सींग गायब हो गइल. अबकी कर्नाटक के चुनाव ला प्लान एनेलिटिका रहल कि हिन्दू के हिन्दुत्वे से नफरत करा दीहल जाव. ना रही बाँस ना बाजी बाँसुरी. तीन चार महीना पहिले का वारदात एह टाइमिंग पर हिन्दुवन के बलात्कारी बतावे के, ओकरा मंदिरन के बदनाम करे ला हथियार बना लीहल गइल. देखते देखत पोसुओ कुकुर अपना अपना दुआरी फेंकरल शुरु कर दिहले सँ आ एह कुकुरहट में कुछ हिन्दुओ लोग भूंकल शुरु कर दीहल. कउवा कान ले गइल का हल्ला में आपन कान ना टोअलें लगलें उहो लोग चिचियाए कि ई सब बहुते गलत होखत बा. बाकिर अबकी के टाइमिंग धोखा दे दिहलसि. साबित हो गइल कि रेप त भइबे ना कइल ओह बच्ची का साथे. हँ मर्डर जरुर भइल आ बहुते निर्दई तरीका से. मर्डर करहूं वाला लड़िकिया के कवनो करीबिए रहल होखी काहें कि ओकर जवन फोटो वायरल भइलीं सँ तवना में एगो फोटो में ओकर खुश चेहरा रहुवे आ दोसरका में ओकर लाश. दुनु के फ्राक एकही रहल. तय मानीं कि जे ई दुनु फोटो खींचल से पूरा तरह वाकिया से वाकिफ रहल होई. ओकरा मालूम रहल होई कि एकर का इस्तेमाल होखे वाला बा. बाकिर हाय रे किस्मत, टइमिंगवे खराब हो गइल अबकी.\nकुछ दिन बाद अदालत के फैसला आ गइल कि ट्रेन में भइल जुनैब के मर्डर बीफ का मुद्दा पर ना होके महज सीट ले के भइल झगड़ा रहुवे. फेरु खबर आ गइल कि फगुआ प फेंकल गुब्बारा में सीमेन ना मिलल. तब एगो पत्रकारनी एकरा के बाकायदा सीमेन भरल आ ओहूमें कवनो हिन्दू के सीमेन होखे के दावा करत हिन्दुत्व का खिलाफ मोर्चा खोल लिहले रही. सोचे के बातो ना सोचली कि आखिर कइसे मालूम कि ई हिन्दू सीमेन रहल. शायद विज्ञाने ले बढ़के उनुकर निजी जानकारी रहल होखी आ तरह तरह के सीमेन के रंग गंध स्वाद से परिचित होखींहे. उनुका विशेषज्ञता के चुनौती हम त नाहिंए दे सकी. बाकिर टइमिंगवा बहुते खराब हो गइल रहे. बुझात बा कि देश के विरोधी गोलन के दिन सचहूँ अच्छा नइखे आवे वाला. सुप्रीम कोर्ट अपना फैसला में कह दिहलसि कि सीबीआई अदालत के जज रहल लोया के मौत प्राक़तिक मौत रहुवे आ ओहमें कवनो साजिश के कवनो संकेत नइखे.\nऊँट के पीठ एह आखिरी तिनका के भार ना सहि सकल आ ओकर पीठ टूट गइल. एही झँझुअवट में ई लोग सुप्रीम कोर्ट के चीफ जस्टिस का खिलाफ महाभियोग ले के आ गइल. जानत बा लोग कि ओह लोग के बेंवत नइखे रहि गइल अइसनका कवनो प्रस्ताव पास करा लीहला के. एकरा बावजूद देश के न्यायपालिका के बदनाम करे के चाल चलले बा लोग. आ एहमें शामिल सात गो गोल में दौलत के बेटी के उहो गोल शामिल हो गइल जवना का लगे ना त राज्यसभा में एगो सांसद बा ना लोकसभा में.\nबाकिर जब समय खराब होखेला त हर दाँव उलुटा पड़े लागेला. नोटिस करे वाला खोज निकललें कि एह महाभियोग पर मनमोहन सिंह के दस्तखत नइखे. सवाल उठल त कांग्रेसी गोल के सफाई आ गइल कि उनुका अतना बेंवत नइखे कि अपना मनमर्जी के कर सकसु. जब गद्दी प रहलन तब त कइबे ना कइलन, अब का करीहें. ई त कांग्रेसे उनुका के बकसि दिहलसि आ कहलसि कि तोहरा साइन के जरुरत नइखे. सोचले रहल लोग कि कांग्रेस के एह मुद्दा पर एकजुट देखावल जरूरी बा. तबले कांग्रेसे के अनेके नेता आ वकील एह प्रस्ताव का खिलाफ आपन बाति कहे लागल बाड़ें. कांग्रेस के इहो दाँव बेकार होखे वाला बा. वइसे कांग्रेस के कहना बा कि जेह लोग का खिलाफ अदालत में मुकदमा बा से एह प्रस्ताव के साथ कइसे दे सकेलें. अरे बुड़बक, मुकदमा त तोरा पुरनका मलकिनिआ आ नयका मालिको का खिलाफ बा. तोर बहनौईओ एही में शामिल बा त कव गो कांग्रेसी बिना मुकदमा वाला मिलिहें.\nशायद एही से सुनत आइल बानी जा कि – जा के प्रभु दारुन दुख देहीं, तेकर मति पहिले हर लेहीं.\nकांग्रेस के मति सचहूं हेरा गइल बा.\nPrevious Post: का लिखीं, का छोड़त जाईं : बतंगड़ – 82\nNext Post: ‘कटिया’ के बहाने, मोती बी.ए. के कविता पर चर्चा


(1997-05-14) 14 मई 1997 (उमिर 24)\nसेंट थॉमस स्कूल\nभगत फूल सिंह मेडिकल कालेज\nब्यूटी पेजेंट बिजेता (Beauty pageant titleholder)\n1.75 मी (5 फुट9इंच)*\nमिस वल्ड 2017\n1 जिनगी आ कैरियर\n1.1 सुरुआती आ निजी जिनगी\n1.2 सौंदर्य प्रतियोगिता\nजिनगी आ कैरियरसंपादन\nसुरुआती आ निजी जिनगीसंपादन\nमानुषी छिल्लर के जनम भारतीय राज्य हरियाणा के एगो जाट परिवार में भइल। इनके बाबूजी, डाक्टर मित्र बसु छिल्लर, डीआरडीओ में बैज्ञानिक हवें, जबकि माई, नीलम छिल्लर, न्यूरो के डाक्टर हई आ इंस्टीटयूट ऑफ ह्यूमन बिहैवियर एंड एलायड साइंसेस में न्यूरोकेमिस्ट्री बिभाग के अध्यक्ष हई।\nछिल्लर के सुरुआती पढ़ाई दिल्ली के सेंट थॉमस स्कूल में भइल आ वर्तमान में ई सोनीपत के भगत फूल सिंह मेडिकल कालेज से डाक्टरी के पढ़ाई क रहल बाड़ी। छिल्लर कुचिपुड़ी डांस के ट्रेनिंग भी लिहले हई। कुचिपुड़ी के ट्रेनिंग परसिद्ध राजा आ राधा रेड्डी आ कौशल्या रेड्डी के इहाँ भइल हवे। छिल्लर नेशनल स्कूल ऑफ ड्रामा में भी कुछ दिन बिद्यार्थी रहल बाड़ी।\n25 जून 2017 के छिल्लर फेमिना मिस इंडिया 2017 में हरियाणा राज्य के ओर से भाग लिहली। एह प्रतियोगिता में इनके मिस फोटोजेनिक के खिताब मिलल आ ई प्रतियोगिता में भी बिजेता बनली, बिजेता के रूप में इनके मिस वल्ड कंपटीशन में भारत के ओर से सामिल होखल भी तय हो गइल।\nमिस वल्ड 2017 प्रतियोगिता में छिल्लर टॉप मॉडल, पीपल्स च्वाइस आ मल्टीमीडिया कंपटीशन सभ में सेमी फाइनल में चहुँपली, आ ब्यूटी विद अ परपज के सह-बिजेता रहली। छिल्लर के परपज प्रोजेक्ट के नाँव प्रोजेक्ट शक्ति रहल स रह कैंपेन के मकसद माहवारी के दौरान साफ-सफाई के बारे में जागरूकता फइलावल रहे। She visited about 20 villages for the project and treated over 5,000 women. 18 नवंबर 2017 के छिल्लर के मिस वल्ड के ताज पहिरावल गइल। परंपरा के मोताबिक, पछिला साल के मिस वल्ड स्टीफनी देल वाले इनके ई ताज पहिरवली। साल 2000 में प्रियंका चोपड़ा के एह ताज जीते के बाद से पहिली बेर कौनों भारतीय के ई ताज दोबारा हासिल भइल बा।\n↑ Singh, Swati (25 November 2017). "Haryana girl brings back the coveted 'blue crown' to India". The Sunday Guardian. Indo-Asian News Service (IANS). ओरिजनल से 8 December 2017 के पुरालेखित. पहुँचतिथी 8 December 2017. Unknown parameter |dead-url= ignored (मदद)\n↑ "DRDO, friends and family celebrate Manushi Chillar's Miss India victory". Indiatimes. जुलाई 6, 2017.\n↑ "Femina Miss India World 2017: Haryana girl Manushi Chhillar walks away with crown, title". First Post. जून 25, 2017.\n↑ "Haryana girl Manushi Chhillar is Femina Miss India World 2017". Hindustan Times. जून 25, 2017. पहुँचतिथी जून 26, 2017.\n↑ "5 unknown facts about Miss India Haryana 2017". Indiatimes. अप्रैल 17, 2017. पहुँचतिथी जून 26, 2017.\n↑ "Haryana isastate of farmers and fighters: Manushi Chhillar". Indiatimes. Jun 8, 2017.\n↑ "Leaving Behind 29 Contestants, Haryana Girl Manushi Chhillar Wins 54th Femina Miss India Title". Times Of India. जून 26, 2017.\n↑ "Manushi Chhillar from Haryana wins the title of Miss India 2017". Yahoo. जून 26, 2017.\n↑ "My idol is Reita Faria: Miss India World Winner Manushi chhillar". Eastern Mirror. जून 28, 2017.\n↑ "Manushi Chhillar from Haryana wins the title of Miss India 2017". India Today. जून 25, 2017.\n↑ "Miss India World 2017 Manushi Chhillar on her mission". Gulf News. जुलाई 2, 2017. पहुँचतिथी जुलाई 2, 2017.\n↑ "I am going to make sure that the world remembers India: Manushi Chhillar". Indiatimes. अक्टूबर 22, 2017.\n↑ Ranjan, Richa (18 November 2017). "Manushi Chhillar crowned as Miss World 2017". Femina.\n↑ "India's Manushi Chillar crowned 'Miss World 2017'". पहुँचतिथी 18 November 2017.\nस्टीफनी डेल वाले मिस वल्ड\n2017 इनके बाद\nप्रियदर्शिनी चटर्जी फेमिना मिस इंडिया\n"https://bh.wikipedia.org/w/index.php?title=मानुषी_छिल्लर&oldid=700532" से लिहल गइल\nLast edited on 15 नवंबर 2021, at 07:30\nएह पन्ना पर आखिरी बेर संपादन 15 नवंबर 2021 के 07:30 बजे भइल रहल।


टटका खबर, शुक, २ जुलाई – Anjoria\nजुलाई 2, 2010 news in bhojpuri, टटका खबर, भोजपुरी समाचार\nयूपी का पंचायत चुनाव में आरक्षण विधि में बदलाव\nकाल्हु मायावती सरकार फैसला कइलसि आ मुलायम सिंह का जमाना के आरक्षण व्यवस्था के बदल दिहलसि. नयका व्यवस्था में पंचायत प्रमुख आ जिला पंचायत अध्यक्ष के पद जनसंख्या के अवरोही क्रम में अनुसूचित जाति, जनजाति, पिछड़ा वर्ग खातिर एह तरह से आरक्षित कइल जाई कि कवनो पद पिछला बेर आरक्षित समूह खातिर दुबारा आरक्षित ना होखी. पिछलका व्यवस्था में प्रावधान रहे कि जहवाँ अनुसूचित जाति, जनजाति, भा पिछड़ा वर्ग के लोग पचास फीसदी से अधिका बा उहवाँ ओह समूह खातिर हमेशा आरक्षण दे दिहल जाई आ ओही समूह के महिला आ पुरुष में घुमत रही.\nआपन बात पूरा करा के रहीहें मनमोहन\nप्रधानमंत्री कुछ दिन पहिले कहले रहले कि महँगाई समय के मजबूरी बा आ एकरा के बरर्दाश्त करही के पड़ी. कहलन कि डीजलो के दाम नियन्त्रण मुक्त कर दिहल जाई. अबही डीजल पर त दाम ना बढ़ल बाकिर काल्हु पहली जुलाई से आठ गो नया नया सेवा पर सेवा कर लगा दिहल गइल बा. अब इलाज से लेके घर खरीदला आ बिजली के उपयोग सगरी पर सेवा कर लागे लागी. घबड़ाईं जन, केन्द्र के कांग्रेसी सरकार अबही बहुत कुछ अइसन करे वाली बा कि रउरा आँख से खून के आँसू रोअब. जय हो!\nहावर्ड में हिन्दूस्तानी डीन\nहावर्ड बिजनेस स्कूल का १०२ साल का इतिहास में पहिला बेर कवनो हिन्दुस्तानी मूल के आदमी डीन बनावल गइल बा. हिन्दुस्तानी मूल के नितिन नोहरिया के डीन बनावल गइल बा. ऊ पहिले हावर्ड के सहायक डीन रहले. हावर्ड के अध्यक्ष ड्रीव फास्ट कहले बाड़न कि नितिन नोहरिया विद्वान होखला का साथे बहुते बढ़िया शिक्षक, सलाहकार, आ प्रशासको हउवन. खुशी के बात बा कि ऊ डीन बनल सकार लिहलन.\nनेपाल के राष्ट्रपति सात दिन के मौका दिहले सरकार बनावे खातिर\nमाओवादियन का दबाव का चलते माधव नेपाल नेपाल के प्रधानमंत्री पद से इस्तीफा दे दिहले बाड़न आ ओकरा बाद से नया प्रधानमंत्री बनावे का फेर में राजनीतिक दल परेशान बाड़े. राष्ट्रपति कहले बाड़न कि सात जुलाई ले लोग मिल जुल के सर्वदलीय सरकार बना लेव ना त फेर मजबूरन बहुमत वाली सरकार बनावे के पड़ी. राष्ट्रपति से विवाद का चलते साल २००९ में माओवादी सरकार गिर गइल रहे आ तब माधव कुमार नेपाल के प्रधानमंत्री बनावल गइल रह. बाकिर माओवादी कबो उनुका के चैन से ना रहे दिहले आ आखिर में आजिज आ के ऊ इस्तीफा दे दिहलन.\nमानसून फेर सक्रिय भइल\nपिछला पन्द्रह दिन से सुस्त पड़ल मानसून काल्हु फेर करवट बदललसि आ काल्हु मध्यप्रदेश के कुछ इलाकन में झमाझम बरखा भइल. देश के उत्तर भारत अबहियो मानसून का इन्तजार में बा बाकिर हवा के रुख में आइल बदलाव देख के मौसम विशेषज्ञन के आशा बन्हल बा कि ओहिजो मानसून जल्दिये सक्रिय हो जाई. बलिया में त घाघ कवि का संकेत पर चलल जाव त भयंकर सूखा पड़े के संकेत बा. मशहूर किसान आ मौसम पारखी घाघ कवि कह गइल बाड़े कि दिन में बद्दर, रात निबद्दर, बहे पुरवईया झब्बर झब्बर, कहे घाघ सूखा होई कुँआ खोनि के कपड़ा धोई. गनीमत अतने बा कि रात के पुरवईया झब्बर झब्बर नइखे बहत.\nबिहारी लोग सावधान!\nरामविलास पासवान भविष्यवाणी कइले बाड़न कि अगिला सरकार लालू रामविलास गठजोड़ के बनी. अगर ई भविष्यवाणी सही साबित हो गइल त बिहार फेर से ओही तरह बरबादी का राह पर चल पड़ी जइसे लालू राबड़ी का राज में सतरह साल ले चलल रहे. हालात अतना खराब हो गइल रहे कि बिहार के देश के सबसे खराब राज्य मानल जाये लागल रहे. अपराधियन के राज चलत रहे तब. लोग कहेला कि एक बेर पटना के एगो मशहूर डाक्टर के कार चोरी भइल रहे त ऊ नेताजी का आवास पर मिलल रहे आ डाक्टर साहब पचास हजार रुपिया चन्दा दे के आपन गाड़ी वापिस ले आइल रहले. बुद्धिमान आदमी रहले से कहीं केस कचहरी का चक्कर में ना फँसले.\nकइसे चलल जाव ई कइसे सिखलावल जाय सीआरपी जवानन के\nछत्तीसगढ़ के पुलिस डीजीपी विश्व रंजन कहले बाड़े कि एह सवाल के जवाब उनका लगे नइखे कि काहे सीआरपीएफ के जवान बार बार एह तरह से मारल जा रहल बाड़े. कहले कि एकर जवाब छत्तीसगढ़ पुलिस कइसे दे सकेला? ओह लोग के जवन सुविधा चाहीं ऊ हर संबव सुविधा उपलब्ध करा दिहल जाला. अब ओह लोग के चलहू ना आवे त ई कइसे सिखलावाल जाय? अब एहसे खराब बात केहू का कह सकेला? धन्य बानी डीजीपी साहब रउरा!\nफिदायिन हमला में ४२ के मौत १८ घवाहिल\nपाकिस्तान का लाहौर में एगो सूफी धर्मस्थल पर फिदायिन हमला का चलते कम से कम ४२ आदमी के जान चल गइल बा आ करीब १८० लोग घवाहिल हो गइल बा जवना में पचीस जने के हालात बहुत खराब बा. तीन गो हमलावर एह दाता दरबार पर तब हमला कइले जब हजारन लोग ओहिजा जमा रहे. दाता दरबार लाहौर के पालक सूफी संत का याद में बा.\nअलगाववादियन का मार्च का चलते पूरा श्रीनगर में कर्फ्यू\nकाश्मीर में पाकिस्तान समर्थक अलगाववादी आजु मार्च निकाले के एलान कइले रहन जवना का चलते हालात अउरी बिगड़े के अनेसा रहुवे. एह चलते पूरा श्रीनगर में कर्फ्यू लगा दिहल गइल बा. दक्षिण काश्मीर में पहिले से चलत आ रहल कर्फ्यू में कवनो ढील नइखे दिहल गइल. श्रीनगर के ईदगाह मैदान के पूरा सील कर दिहल गइल बा कि ओहिजा केहू बिटोरा ना सके.\nललित मोदी के फैसला शनिचर का दिने होखे जा रहल बीसीसीआई का विशेष आमसभा में लिहल जाई जहवाँ उनका के निकाले का दिशा में फैसला होखे के पूरा अनेसा बा. ओने आईसीसी फैसला लिहले बा कि सुरक्षा कारण से पाकिस्तान में २०१५ तक कवनो टूर्नामेंट के मंजूरी ना दिहल जाई. विम्बल्डन टेनिस में भारत के लिएण्डर पेस आ जिंबाब्वे के कारा ब्लैक के जोड़ी मिश्रित युगल का सेमी फाइनल में चहुँप गइल बा. फुटबाल में हार का बाद अपना देश में मार के डर उत्तर कोरिया आ नाइजीरिया के खिलाड़ियन के सता रहल बा. फ्रांसो अपना टीम से हार के जबाब मँगले बा.


भोजपुरी में खबर. – Page9– टटका खबर\nभोजपुरी में खबर.\n(शुक, 27 मार्च के खबर) आजु राम नवमी का मौका पर सगरी लोगन खातिर मंगल कामना. आजु भगवान श्रीराम के जनम के दिन ह. राम जे आदर्श के प्रतीक हउवन, जिनका के पुरूषन में उत्तम पुरुषोत्तम के संज्ञा दिहल गइल बा, जिनका राम राज के सपना ले के गाँधी आजादी के लड़ाई लड़लन ओही श्रीराम\n(मंगल, 24 मार्च के खबर) जर्मन एयर लाइन्‍स लुफ्थांसा के सहायक कंपनी जर्मन विंग्‍स के एयर बस हवाईजहाज दक्खिनी फ्रांस में स्‍पेन के तटवर्ती शहर बार्सिलोना से जर्मनी के डुसेलडोर्फ जात घरी गिर पड़ल जवना से ओह पर सवार सगरी डेढ़ सौ लोग के मौत हो गइल. जहाज के मलवा खोज लिहल गइल बा. उच्‍चतम\n(सोमार, 23 मार्च के खबर) किसानन खातिर भारत सरकार एगो योजना शुरू करे वाली बा जवना से पब्लिक प्राइवेट पार्टनरशिप माॅडल पर साठ साल बाद से हर महीना पाँच हजार रुपिया के पेंशन मिलल करी. एह बात के जानकारी प्रधानमंत्री नरेन्‍द्र मोदी पंजाब के एगो समारोह में दिहलन. कहलन कि साल 2002 में जब भारत